Rezultati i priznanja - REVITA\nRezultati i priznanjarevita2015-12-10T13:30:09+00:00\nProgram REVITA od svog osnivanja beleži izuzetne rezultate, a prava ekspanzija počinje 1996. godine, od kada se REVITA plasira kroz Sistem poslovanja. Od tada do danas u Sistem poslovanja REVITA Plus uključeno je hiljade i hiljade saradnika, a plasman REVITE višestruko je uvećan.\nUručenje nagrade u Njujorku – predsednik Business Initiative Directions, gospodin Jose E. Prieto sa predstavnicima Altameda, Draganom Mijanovićem, predsednikom skupštine Altameda i Julijom Šapić.\nGospodin Jose. E. Prieto, predsednik Business Initiative Directions, Dragan Mijanović, predsednik skupštine Altameda i Julija Šapić, direktor Sektora za spoljnotrgovinske poslove u Altamedu.\nCharbel Tabet, predsednik međunarodne asocijacije Otherways uručuje nagradu Draganu Mijanoviću, predsedniku skupštine Altameda.\nNa 76. Međunarodnom poljoprivrednom sajmu u Novom Sadu, održanom 2009.godine, osim za Revitu orange 454 g, Revitu diet 9 g i Revitu Fe Forest berries 250 g, dobili smo Veliku zlatnu medalju i za Revita kapsulu diet Apple.Na jubilarnom, 75. Međunarodnom poljoprivrednom sajmu u Novom Sadu, jednom od najvećih evropskih događaja iz oblasti agrobiznisa, Altamed je dobio tri velike zlatne medalje za kvalitet tri proizvoda (Revita orange 454 g, Revita diet 9 g i Revita Fe Forest berries 250 g).\nMeđunarodna asocijacija Business Initiative Directions (B.I.D), na svojoj godišnjoj konvenciji u Njujorku 25.i 26. maja, dodelila je Altamedu platinastu nagradu za kvalitet Revite.\nNa 32. internacionalnom Samitu kvaliteta u Ženevi 22. oktobra 2007. godine međunarodna asocijacija Business Initiative Directions (B.I.D) dodelila je Altamedu Zlatnu zvezdu za kvalitet Revite. Na osnovu preporuka i nezavisnog glasanja ova asocijacija, sa svetskim ugledom kao graditelj bolje poslovne reputacije i kulture kvaliteta, svake godine nagrađuje firme koje su simboli liderstva u kvalitetu, tehnologiji i inovacijama i primer firmama u drugim sektorima.\nMeđunarodna asocijacija za menadžment i konsalting Otherways iz Pariza i Ženeve na Samitu kvaliteta, održanom od 27. do 9. aprila 2005. godine u Parizu, dodelila je Altamedu Platinastu tehnološku nagradu za kvalitet i najbolje trgovačko ime za ROYAL OFERT. Ovaj novi proizvod, nastao kao rezultat primene bio-tehnologije koja koristi larvu domaće muve, nagrađeno je kao jedan od najboljih svetskih inovacionih projekata.\nMeđunarodna asocijacija OTHERWAYS Management & Consulting – Ženeva dodelila je ALTAMEDU (15. marta 2004. u Beču) Zlatnu nagradu za kvalitet i poslovni prestiž. U obrazloženju je rečeno da se nagrada dodeljuje «za izuzetan ugled robne marke i usluga, a posebno za vrhunski standard kvaliteta koje je Altamed postigao u cilju zadovoljenja zahteva klijenata.\nSelekcioni komitet međunarodne asocijacije privrednika Trade Leaders Club dodelio je je ALTAMEDU (26. maj 2003. u Parizu) visoko internacionalno priznanje, novu milenijumsku nagradu, Zlatnu evropsku nagradu za kvalitet. Ovo priznanje, zasnovano 2003. godine na informacijama iz 15.000 preduzeća iz 110 zemalja, dodeljeno je, navodi se u diplomi, za izuzetan kvalitet REVITA proizvoda.\nU Parizu ( 23. oktobar 2002. godine) Programu REVITA dodeljena je Nagrada za kvalitet u oblasti ishrane i napitaka. Ovo visoko priznanje Asocijacija Trade Leaders Club ustanovila je u cilju ohrabrivanja i promovisanja firmi koje su u svojoj oblasti stvarni lideri kvaliteta proizvoda i usluga.ALTAMED se tako našao u renomiranom skupu od 45 firmi sa svih kontinenata koje nose ovo priznanje.\nMeđunarodnu nagradu BEST TRADE NAME, priznanje za izgradnju izuzetnog brand imidža u okviru poslovnog sektora i geografske oblasti, ALTAMED je dobio 29. aprila 2002. godine u Frankfurtu.


Putin u srijedu putuje u službenu posjetu u Teheran | TRT Hrvatski\nPutin u srijedu putu...\nPutin u srijedu putuje u službenu posjetu u Teheran\nPovod za posjetu je trilateralni samit lidera Rusije, Irana i Azerbejdžana\n30.10.2017 ~ 14.01.2020\nPredsjednik Ruske Federacije Vladimir Putin u srijedu će putovati u službenu posjetu Iranu.\nZamjenik šefa iranske diplomacije Ebrahim Rahimpour jutros je za iransku agenciju IRNA potvrdio da će Putin tokom posjete u Teheranu prisustvovati trilateralnom samitu Rusije, Irana i Azerbejdžana.\nIsti izvor je kazao da će Putin tokom jednodnevne posjete u Teheranu razgovarati sa iranskim liderima o nizu regionalnih pitanja, kao i o nuklearnom sporazumu kojeg je Iran prije dvije godine postigao sa grupom P5+1, a koju čini pet stalnih članica Vijeća sigurnosti Ujedinjenih nacija i Njemačka.\n“Jedna od tema razgovora će svakako biti i situacija u Siriji sa akcentom na mirovni proces u kazahstanskoj Astani u kojem učestvuju Rusija i Iran“, kazao je Rahimpour.\nTagovi: Putin , Rusija , Teheran , posjeta , Iran\nMinistri obrane Turske i Rusije obavili telefonski razgovor 21.01.20 11:02:00


Kasko osiguranje - Tehnički pregled automobila sa 1.500 skače na 5.000\nTehnički pregled automobila sa 1.500 skače na 5.000\nNOPS će se obratiti Komisiji za zaštitu konkurencije kako bi se utvrdilo eventualno kršenje zakona iz njihove nadležnosti.\nako su nas ubeđivali da novi pravilnik o tehničkim pregledima neće mnogo da podigne cene, brojne agencije uvele su nove cene koje su i do tri puta više u odnosu na one koje smo za tehnički pregled plaćali do sada.\nNacionalnoj organizaciji potrošača Srbije dostavljena je fotografija na kojoj se nalazi spisak cena usluga tehničkog pregleda koji su dogovorile agencije sa teritorije opštine Čačak.\n- NOPS će se obratiti Komisiji za zaštitu konkurencije kako bi se utvrdilo eventualno kršenje zakona iz njihove nadležnosti - kažu u ovom udruženju.\nTako će, umesto dosadašnjih 1.500 dinara, tehnički pregled putničkog vozila koštati neverovatnih 5.000. Pregled motocikla koji je koštao 800 dinara, sada će koštati između 3.000 i 4.000 dinara.\nZa teretna vozila do 1,5 tona tehnički pregled će, umesto dosadašnje 2.000 dinara, ići i do 5.000 dinara, dok će za teže kamione koštati i 12.000 dinara.\nKada je novi Pravilnik stupio na snagu u agencijama koje obavljaju tehničke preglede su za Telegraf rekli da nova cena pregleda za putnička vozila neće ići iznad 3.000 dinara, dok će za teretna iznad 3,5 tone iznositi 5.000 dinara.\nPovećanje cena agencije pravdaju složenijom procedurom tokom pregleda, jer od 5. jula svaki automobil mora da se kontroliše 30 minuta, a motocikl 15 minuta.\nKako bismo proverili da je novi cenovnik pravi, pozvali smo jednu agenciju iz Čačka koja nam je potvrdila da cene koje im stoje na sajtu više nisu aktuelne.\n- Sada imamo novi cenovnik, po njemu tehnički pregled automobila košta 5.000 dinara - rekli su Telegrafu u jednoj agenciji za tehnički pregled.


Dijana Janković, korak do svetskog uspeha – Poznati.info\nDijana Janković, korak do svetskog uspeha\nUvek jedinstvena I neponovljiva Didi uspela je da digne masu na noge novim spotom.Pevačica Dijana Janković rešila je da bude leđa uz leđa svetskim javnim ličnostima i mnogima pokaže da sve to može biti i u Srbiji.\nAtraktivna I mlada brineta je jedina peva;ica koja je uspela da snimi pesmu I spot sa Geo de Silvom I Jack Mazzonijem. Internacionalni projekat ugledao je napokon svetlost dana. Poznati DJ Geo da Silva, koji je stekao planetarnu slavu mnogobrojnim hitovima, a jedan od njih je svima poznata „J ll Do You Like A Truck“, ovoga puta udružio je snage sa Dijanom ne bi li i ova pesma koju od danas svi mogu čuti postati hit kao i sve koje je do sada radio. Nova pesma je dobila i spot, sniman u Beogradu, na nekoliko različitih lokacija sa impresivnim budžetom za naše podneblje. U spotu imala je nekoliko izazovnih odevnih kombinacija, jer kada je garderoba u pitanju dizajnerka ima ukusa i tu joj nema premca. Naime, Dijana je danas objavila premijeru pesme I spota na svom facebook profilu, a ne sumnjamo da će duet sa poznatim rumunskim producentom Geo da Silvom imati zapaženu posećenost na youtube.\nPre nešto više od mesec dana u Temišvaru počeo je internacionalni projekat, u Massive studiju Jankovićeva je provela nekoliko sati kako bi snimila svoj deo za novi singl koji je uradila sa Lumia Brothers – „Love is the air „Blanko i Negro music – španska izdavačka kuća i jedan od evropskih lidera kada govorimo o muzici, potpisala ugovor, a objavljivanje projekta zajedno sa Lumia Brothers je jos jedan razlog za uspeh, sa kojim se trenutno talentovana Didi ponosi. Ponosi se saradnjom I ovo je kako kaze pevačica Dijana tek početak jer će sa njima raditi još puno pesama.


Udruženje Biogas Srbija na proslavi jubileja – 20+ Nemačke razvojne saradnje u Srbiji – Biogas\nPovodom obeležavanja 20+ godina nemačke razvojne saradnje u Srbiji, 21.05.2022.godine na Trgu republike u Beogradu održana je proslava jubileja, u organizaciji Ambasade Savezne Republike Nemačke, Deutsche Gesellschaft fur Internationale Zusammenarbeit (GIZ) GmbH i Nemačke razvojne banke (KfV).\nNa početku zvaničnog dela programa prisutne su pozdravili Njegova ekselencija, ambasador Nemačke u Srbiji, Thomas Schieb, kao i ministarka za evropske integracije u Vladi Republike Srbije, Jadranka Joksimović.\nTokom obraćanja, govornici su istakli da je saradnja intenzivirana u aspektima; povećanje korišćenja održivih izvora energije, kao i vladavina prava i jačanje privatnog sektora.\nNjegova ekselencija gospodin Thomas Schieb i ministarka za evropske integracije, Jadranka Joksimović posetili su štand Udruženja Biogas Srbija, gde su sa predstavnicima udruženja razgovarali o trenutnoj situaciji sa sektorom biogasa u Srbiji i načinima podrške sektoru.


Đurić: Verujem da će odnosi sa SAD prerasti u nešto značajno - 14.01.2021, Sputnik Srbija\nAmbasador Srbije u Vašingtonu Marko Đurić izjavio je da je 140 godina diplomatskih odnosa Srbije i SAD neverovatan istorijski jubilej, kao i da veruje da će se... 14.01.2021, Sputnik Srbija\nvesti, politika, marko đurić, sad, srbija, amerika\nOn je u autorskom tekstu za portal „Pavlović tudej“ rekao da će nova veza omogućiti da neprestano otkrivamo nova područja saradnje u promociji mira i stabilnosti u našem delu sveta, što će omogućiti nove ekonomske mogućnosti, prenosi Tanjug.\n„Verujem da ne preterujem kada kažem da su se zvezde poklopile da bismo učestvovali u otvaranju novog, bez presedana, poglavlja o uzajamno korisnom prijateljstvu i saradnji. Od sada pa nadalje, moji prijatelji“, rekao je Đurić.\nĐurić je podsetio da su tokom dva svetska rata odnosi između Srbije i SAD ostali postojani, jer su se milioni Srba borili zajedno sa Amerikancima za vrednosti koje su zajednička za dva naroda.\n„Nikola Tesla, izumitelj električne energije naizmenične struje, koju svi koristimo svakodnevno, Pupin, izumitelj bežičnih telekomunikacija velikog dometa. NBA Vlade Divac i Nikola Jokić. Oni su, zajedno sa hiljadama srpskih lekara, medicinskih sestara, inženjera, građevinskih radnika i univerzitetskih profesora dali svoj doprinos američkoj naciji, postali deo nje i učinili je boljim mestom“, rekao je Đurić.\nĐurić je dodao i da su SAD i Srbija tokom 140 godina koračale zajedničkim putem koji je ponekad bio težak i izazovan, a posebno 1999. godine, ali da je i dalje bio pun partnerstava, bitnih saveza i zajedničkih vrednosti.\nĐurić je istakao i da je Srbija zahvaljujući reformama Aleksandra Vučića uspela da se za sedam godina podigne sa ivice bankrota i dođe do prvog mesta po pitanju BDP-a u Evropi.\n„U međuvremenu, stopa nezaposlenosti je smanjena na 7,9 odsto, sa stalnim trogodišnjim suficitom i makroekonomskom stabilnošću, što su više puta hvalili relevantni IFO indikatori i najviši rukovodioci. To je, zajedno sa podsticajima za investitore, dovelo do toga da je Srbija postala destinacija koja je privukla više stranih direktnih investicija u 2019. i 2020. godini nego čitav region zapadnog Balkana zajedno“, istakao je Đurić.


Ministar Ružić obišao Poljoprivredno-veterinarsku školu u Rekovcu - Moja učionica\nPrvi potpredsednik Vlade Srbije i ministar prosvete, nauke i tehnološkog razvoja Branko Ružić posetio je Poljoprivredno-veterinarsku školu u Rekovcu i najavio da će za delimičnu rekonstrukciju Doma učenika te škole Ministarstvo obezbediti 4,5 miliona dinara.\nTo će poboljšati uslove smeštaja učenika, a atraktivnost obrazvnih profila privlačiće ne samo đake iz Rekovca, već i iz drugih mesta“, rekao Je Ružić, koji je govorio i na svečanosti povodom Dana škole i školske slave Ćirilo i Metodije.\nMinistar je rekao da ova škola ima četiri profila i da je obrazovanje za oblast poljoprivrede ovde je na visokom nivou, dodajući da očekuje da će u narednoj školskoj godini broj upisan đaka biti još veći.\nOva škola ima snažan kadrovski potencijal i predstavlja model po kome možemo da odgovorimo potebama tržišta“, rekao je ministar Ružić.\nOn je dodao i da je za adaptaciju osnove škole u Belušiću odobreno oko šest miliona dinara i naglasio da je to odgovor Ministarstva na potrebe malih opština, jer obrazovanje mora da bude svima.


Dinkić: Ivica Dačić mora da se odluči hoće li da ide u Evropu ili neće\nPobeda stranaka evropske orijentacije na izborima za vojvođanski parlament postala pokazatelj u kom pravcu treba da se formira i buduća republička vlada.\nPredsednik G17 plus Mlađan Dinkić izjavio je da evropska Srbija ima većinu i da je pitanje dana kada će evropske snage formirati vladu i uvesti zemlju u Evropsku uniju. Povodom spekulacija da bi socijalisti mogli sa radikalima i narodnjacima da formiraju vlast u Beogradu, a sa proevropskim partijama na nivou države, Dinkić je izričito rekao da je dosta bilo raznih ucena u javnosti, davanja velikog značaja Ivici Dačiću koji mora da se odluči hoće li da ide u Evropu ili neće.\nI narodnjačka koalicija koja se izrazito zalagala za poništavanje Sporazuma o stabilizaciji i pridruživanju sa Evropskom unijom, sada delimično menja strategiju. Tim povodom portparol Demokratske stranke Srbije Andreja Mladenović izjavio je da je taj Sporazum veoma važna tema razgovora sa radikalima i socijalistima i da DSS nije promenila svoje mišljenje, ali očekuje da će doći do kompromisnog rešenja.\nPredsednik Demokratske stranke Srbije Vojislav Koštunica izjavio da je zemlji potrebna nacionalna vlada, koja će isključivo brinuti o državnim i nacionalnim interesima, a na to je iz Demokratske stranke poručeno da je Srbiji potrebna socijalno odgovorna vlada koja će državu voditi u Evropsku uniju, jer se samo na taj način može snažiti ekonomija i efikasno braniti državni i nacionalni interese i interesi svih građana koji žele bolji život.


Veliki OPENS poklon koncert na Spensu - Dubioza kolektiv, One Bit, Sara Jo...\nPoznat je ceo program i već je podeljeno preko osam hiljada\nbesplatnih ulaznica za OPENS poklon koncert, koji će biti održan 14. decembra u velikoj dvorani Spensa u Novom Sadu.\nProslava će, kao i sve aktivnosti OPENS-a, biti besplatna za sve, uz obaveznu prethodnu registraciju na HTTP://BIT.LY/OPENS_POKLON_KONCERT\nEvropska koncertna atrakcija i globalno najuspešniji bend sa Balkana, Dubioza kolektiv, predvodiće program OPENS žurke, čime će uz ogroman naboj pozitivne energije biti proslavljena godina mladih u Novom Sadu!\nUz Dubiozu nastupiće i britanski producentski dvojac One Bit, koji u Novi Sad donose svoje energične hitove, “My Way” sa Noah Cyrus i “Between You and Me” sa Louis.\nNa koncertu organizovanom u ime proslave godine titule Omladinske prestonice Evrope do ranih jutarnjih sati atmosferu će dovesti do usijanja i jedna od najaktuelnijih pop pevačica domaće scene, Bojana Vunturišević i hitmejkerka zlatnog dodira Sara Jo, te beogradski dvojac Divolly & Markward, kao i novosadski roots-reggae heroji KILLO KILLO banda.\n20:00 – OTVARANJE KAPIJA\n21.00 – 21.45 – SARA JO\n22.00 – 22:50 – BOJANA VUNTURIŠEVIĆ\n23.00 – 23:40 – KILLO KILLO BANDA\n00:00 – 01:30 – DUBIOZA KOLEKTIV\n1:45 – 03:15 – ONE BIT\n03:15 – 05.00 – DIVOLLY & MARKWARD\nVelika zimska OPENS žurka biće održana upravo u želji da veliki broj pokrenutih projekata postane i ostane novosadska tradicija!\nfoto: ilustracija, facebook.com/EuropeanYouthCapital2019\nevropska prestonica kulture koncert Novi Sad omladinska prestonica evrope opens spens


BiH /Univerzitet u Sarajevu ove godine promovira 5.578 diplomanata i magistranata / Radio Sarajevo\nBiH / Univerzitet u Sarajevu ove godine promovira 5.578 diplomanata i magistranata\n30. 11. 2017. u 13:00:00 Fena\nSvečana promocija i dodjela diploma diplomantima i magistrantima Univerziteta u Sarajevu bit će održana 2. decembra u Olimpijskoj dvorani "Juan Antonio Samaranch", a diplome će dobiti 5.578 diplomanata i magistranata.\nRektor Univerziteta u Sarajevu Rifat Škrijelj na press konferenciji uoči dodjele diploma u Sarajevu kazao je da će diplome biti uručene 2. decembra, na dan osnivanja Univerziteta u Sarajevu, koji u ovoj godini navršava 68 godina postojanja i rada.\n"Univerzitet u Sarajevu ove godine promovira 5.578 svršenih studenata prvog i drugog ciklusa i integrisanog studija na nekim organizacionim jedinicama. Imamo više od 185 dobitnika najprestižnijih priznanja, dobitnika Zlatne, Srebrene značke i Povelje Univerziteta u Sarajevu", naveo je Škrijelj.\nPrema njegovim riječima, od toga je oko 64 dobitnika Zlatne značke. Istaknuo je da su to studenti koji su svojim radom postigli izvrsne rezultate na fakultetima Sarajevskog univerziteta i koji su pokazali da se studirajući na Sarajevskom univerzitetu i postižući izvanredne rezultate mogu otvoriti "širom vrata", bilo da se razmišlja o daljnjem školovanju, bilo da se razmišlja o profesiji.\n"Očekujem da najbolji studenti, njih oko 185, u što skorije vrijeme dobiju posao i ne samo najbolji nego i jedan broj onih studenata koji su uspješno završili fakultete koje ćemo promovirati, a nisu postigli takve izvrsne rezultate", naveo je Škrijelj.\n"Jer samo tako te diplome će imati puni smisao i svrhu, ako znanje i vještine stečene na Univerzitetu u Sarajevu i potvrđene tim diplomama budu iskorištene za bolju i ljepšu BiH i naš ostanak u njoj", naveo je Serdarević.\nIstaknuo je da nije smisao da, nakon završenog studija na Univerzitetu u Sarajevu, "naši najbolji studenti i naši mladi odlaze izvan BiH, razvijaju neke druge države, tamo grade i unapređuju društva".\n"Smisao je da ostanemo ovdje i da našu BiH unaprijedimo, ne samo zbog nas, nego i zbog naše djece. Pozivam sve diplomante i magistrante Univerziteta u Sarajevu da svoje znanje, sposobnosti i vještine koje su stekli upotrijebe kako bismo živjeli u ljepšoj i modernoj BiH", poručio je Serdarević.\nNa pitanje da li će Univerzitet u Sarajevu najboljim studentima pomoći da nađu posao unutar Univerziteta, rektor Škrijelj je odgovorio da su prije nekoliko mjeseci uputili projekat Vladi Kantona Sarajevu i tražili 200 asistenata za Sarajevski univerzitet.\n"Ukoliko se to dogodi, Univerzitet u Sarajevu će biti u prilici da zaposli najbolje studente, skoro sve dobitnike Zlatne i Srebrene značke", kazao je Škrijelj, te dodao da je kontinuirani prijem mladih ljudi imperativ.\nTagovi: Univerzitet u Sarajevu UNSA diplomanti magistar promocija Sarajevo BiH najava\nMapa / Projekcije CIA-e: BiH će do 2050. godine izgubiti blizu 300.000 stanovnika\nKUIP / Inspektori o navodima SPUS-a: Studenti odbili poziv da dođu na sjednice\nSPUS / Studenti zadovoljni: Drugi septembarski rok i prijenos predmeta su nam najvažniji


Pravila računsko-logičke kontrole finansijskih izveštaja za 2021. godinu\nRegistrator Registra finansijskih izveštaja utvrdio je Pravila računsko-logičke kontrole finansijskih izveštaja za privredna društva, zadruge i preduzetnike za 2021. godinu.\nOvim pravilima utvrđuju se računske i logičke kontrole finansijskih izveštaja i Statističkog izveštaja privrednih društava, zadruga i preduzetnika.\nKontrolna pravila označena statusom “Stop obrada” predstavljaju pravila koja je neophodno ispuniti, u postupku sastavljanja finansijskih izveštaja i Statističkog izveštaja. Ako ova pravila nisu zadovoljena, finansijski izveštaji i Statistički izveštaj se smatra računski netačnim, i ne upisuju se u Registar finansijskih izveštaja.\nKontrolna pravila označena statusom “Upozorenje” ukazuju na određene nelogičnosti podataka koji su iskazani u finansijskim izveštajima i statističkom izveštaju. Ukoliko ova pravila nisu zadovoljena, a zakonski zastupnik se sa takvim podacima saglasi, finansijski izveštaji i Statistički izveštaj se smatra računski tačnim, i upisuju se u Registar finansijskih izveštaja.\nU okviru kontrolnog pravila, kada je to neophodno, kao “Komentar” data su bliža objašnjenja načina i uslova za primenu tog pravila. Istovremeno, kao “Napomena”, date su specifičnosti koje se odnose na određeno kontrolno pravilo.


Трамп са Русијом и Кином гради нови светски поредак - Нови Стандард\nTramp sa Rusijom i Kinom gradi novi svetski poredak\nMajkl Ivanovič 11.07.2019. 18:48 13.01.2020.\nVođen ličnim političkim interesima, Tramp je sa Rusijom i Kinom započeo proces koji bi svetu mogao doneti mir i ekonomski napredak\nPredsednik Donald Tramp je prošle nedelje tokom samita G20 u Osaki pokazao šta je mislio kada je više puta spontano naglašvao kako želi da izgradi dobre odnose s Rusijom i Kinom. On je u petak očigledno imao prijateljski i otvoren razgovor sa ruskim predsednikom Vladimirom Putinom. Dvojica lidera su se saglasila da američki i ruski zvaničnici treba da nastave sa konsultacijama o globalnim i regionalnim problemima, kao i o načinima za poboljšanje i proširenje bilateralnih političkih i ekonomskih veza.\nNakon toga je u subotu usledio Trampov sastanak sa kineskim predsednikom Sijem Đinpingom koji je – kritikujući SAD – u svom uvodnom govoru na plenarnoj sednici G20 veličao multilateralizam i oštro osudio protekcionizam u trgovini. Si je ponovio svoje gledište rekavši da on želi saradnju, a ne „trvenje i sukobe“.\nNa kraju, sastanak Trampa i Sija se završio u pomirljivom tonu. Dodatne trgovinske carine se neće uvoditi, a pregovarački timovi dveju država će nastaviti tamo gde su stali kada su razgovori o trgovini bili prekinuti pre mesec dana.\nRUSIJA TREBA AMERICI\nIgnorišući žalbe američkih kompanija zbog diskriminatorskog tretmana u Kini, Si je takođe zatražio od američkih vlasti da postupaju fer prema kineskim kompanijama. Tramp je svoje obećanje u tom smeru potkrepio dozvolom američkim firmama da prodaju tehnologiju kineskom telekomunikacionom gigantu Huaveju u onim oblastima koje nisu kritične za nacionalnu bezbednost. Šta sve ovo treba da znači?\nPrvo i najvažnije, to nagoveštava početak Trampovog čvrstog fokusa na svoju kampanju za reizbor u kojoj bi svađa ili nešto još gore sa Rusijom i Kinom bila katastrofalna stvar koja bi ga ostavila na samo jednom mandatu – čak i ako uzmemo u obzir da je prva postava demokratskih konkurenata prilično neinventivna. Smirivanje strasti sa zemljama koje je Vašington označio kao strateške konkurente odlučne da po svaku cenu miniraju američki svetski poredak jeste prioritet – bar „za sada“, kako Tramp ima običaj da kaže. I, kao što on takođe voli da kaže, „videćemo kasnije“, verovatno nakon njegovog reizbora.\nDa li će to biti izvodljiva izborna strategija? Da, hoće, jer, kako je ranije rečeno, Tramp pravilno uviđa da bi odabir sukoba sa Rusijom i Kinom predstavljao egzistencijalnu pretnju za čovečanstvo koju Amerikanci i ostatak sveta ne bi podržali. Stoga on traži miroljubiva i kompromisna rešenja sa Rusijom oko Sirije, Ukrajine i Venecuele, nudeći Moskvi „šargarepu“ u vidu otvaranja ogromnih mogućnosti za američke kompanije željne da prošire svoja poslovanja u ogromnim, investicijama gladnim teritorijama te zemlje. Zapravo, američka poslovna delegacija bila je jedna od najvećih na nedavno održanom ekonomskom forumu u Sankt Peterburgu u Rusiji.\nNavodni ključni politički uticaj koji Moskva ima u naftnom kartelu OPEK se takođe vidi kao dragocena pomoć u održavanju cene energenata na niskom nivou kako Fed ne bi morao da podiže kamatne stope kako bi da bi sprečio inflatorne pritiske uzrokovane cenama energenata.\nPredsednici SAD i Rusije Donald Tramp i Vladimir Putin stižu na zajedničku konferenciju za medije nakon samita u Helsinkiju, 16. jul 2018.\nIran je drugi problem u kojem Rusija može biti od pomoći. To je u oštrom kontrastu sa najbližim američkim saveznicima – Velikom Britanijom, Francuskom i Nemačkom – koji ne samo da se javno ne slažu sa Sjedinjenim Državama po pitanju Irana, već se i aktivno suprotstavljaju sankcijama Vašingtona protiv Irana uspostavljajući posebni platni sistem za poslovanje sa Teheranom.\nKina je potpuno drugačiji problem. Iako Rusija može biti iritantna u nekim globalnim problemima i nošenju sa vekovima starim antagonizmima u Evropi, Kina je već sada dostojan izazov za američki svetski poredak, budući da ozbiljno podriva sve nestabilnije vašingtonske transatlantske i azijske saveze. Neki posmatrači su već utvrdili da je Tramp prošle nedelje izgubio u trgovinskoj i bezbednosnoj konfrontaciji sa Kinom. To je ishitrena, nepromišljena i beznačjna procena.\nIstina je, međutim, da je Trampov trgovinski rat sa Kinom bio vođen njegovim domaćim kalkulacijama. Takođe je tačno da Tramp izgleda smanjuje svoju ničim potkrepljenu trgovinsku megalomaniju izazvanu pogrešnim savetima o navodno superiornoj poziciji u sporu sa Kinom. Suština je, bar za sada, u tome da će Tramp morati da se zadovolji garancijama Kine da će smanjiti svoj suficit u trgovini sa Amerikom, ali će definitivno morati da zaboravi na mešanje u kineski zakonodavni proces i ekonomsku politiku, što su osetljive oblasti koje Kina naziva „principijelnim pitanjima“.\nTramp je potrošio dve i po godine i hiljadu milijardi dolara američkih poreskih obveznika (rastući trgovinski deficit sa Kinom) u potrazi za političkim ciljevima za koje je trebalo da zna da ih Kina nikada neće prihvatiti. Ko god da je usmeravao Trampa u tom pravcu zaslužuje da čuje Trampovo čuveno: „Otpušten si!“ (aluzija na sintagmu po kojoj je Tramp postao poznat vodeći rijaliti šou pre ulaska u politiku; prim. prev).\nMeđutim, japanski premijer Šinzo Abe zaslužuje poštovanje. On je pobednik i srećan čovek: Tramp je gurnuo Kinu u njegovo krilo. Abe bi, kao rezultat toga, trebalo da bude prvi koji će se zahvaliti Trampu na tome što mu je omogućio da se ostvari nemogući japanski san. Si, koji je godinama izbegavao da bude uslikan sa Abeom, prošle nedelje je prihvatio poziv da ode u državnu posetu Japanu narednog proleća.\nVidećemo kako će se Tramp ubuduće odnositi prema Japanu, koji u trgovini sa Amerikom ima ogromni i sistematični godišnji trgovinski suficit od oko 70 milijardi dolara, kao i sporazum koji Vašington obavezuje da bezuslovno brani zemlju koja se još uvek smatra ključnim američkim saveznikom u Aziji.\nUzevši sve ovo u celini gledajući dalje od dešavanja koja se odvijaju sada i ovde, Tramp je možda pokrenuo proces izgradnje trajnog mira u svetu. Taj koncept se zasniva na ideji da su Sjedinjene Države, Rusija i Kina tokom godina izgradile bezbednosnu arhitekturu koja se u suštini svodi na binarni izbor: ili kraj čovečanstva, ili novi svetski poredak (u čijem centru će, nadajmo se, biti SAD) izgrađen oko ova tri ključna igrača čiji ekonomski i civilizacijski interesi pozivaju na miroljubivu koegzistenciju.\nTramp je tokom prošlonedeljenog samita G20 sa Rusijom i Kinom započeo proces koji bi svetu mogao doneti trajni mir i ekonomski prosperitet. Njegovi geopolitički potezi su možda bili mahom vođeni strategijom za reizbor, ali oni imaju ogroman potencijal za stvaranje novog svetskog poretka zasnovanog na temeljima Povelje Ujedinjenih nacija čiji su SAD inspirator i autor.\nTrenutak kada Donald Tramp prvi put dobija dozvolu da se obrati Generalnoj skupštini Ujedinjenih nacija, Njujork, 19. septembar 2017.\nKina bi napravila sudbonosnu grešku ako bi odbila da zgrabi maslinovu grančicu mira koju su joj ponudile Sjedinjene Države protekle nedelje. Trijumaflni nagoveštaji u zvaničnim kineskim medijima ne zvuče dobro, ali nadajmo se da će na kraju prevladati realističnije i konstruktivnije razmišljanje.\nPred svetskom ekonomijom je svetla perspektiva, iako SAD nisu uspele da primoraju zemlje sa ogromnim i sistemskim trgovinskim suficitom da pokrenu rast globalnog poslovnog ciklusa. Kao i uvek, Vašington će morati da podnese teret umesto svojih neodgovornih trgovinskih partnera – samo kako bi na kraju bio žestoko kritikovan zbog kršenja multilateralnog trgovinskog sistema.\nMajkl Ivanovič je nezavisni analitičar koji se bavi svetskom ekonomijom, geopolitikom i investicionim strategijama. Radio je kao viši ekonomista pri OECD-u u Parizu, međunarodni ekonomsita u Banci federalnih rezervi u Njujorku i kao predavač ekonomije na Kolumbija poslovnoj školi.\nAutor Radomir Jovanović\nSvetDonald TrampKinaMajkl IvanovičNovi svetski poredakOsakaRusijaŠinzo Abe


Parada ponosa u izbegličkom kampu - XXZ Portal\n21.06.2018. - 13:15\nParada ponosa, prva te vrste, dogodila se u Kakuma izbegličkom kampu u Keniji, u kojem su smešteni oni koji su morali da napuste svoje domove zbog homofobije, te svakodnevnog nasilja. Na Pride događaju su učestvovali isključivo pripadnici LGBTIQ populacije, a koji su izbegli iz susedne Ugande.\nNaime, u Ugandi se oni koji su identifikovani kao pripadnici LGBTIQ populacije obično osuđuju na doživotnu kaznu zatvora, a ako do toga i ne dođe, gejevi, lezbejke, te transrodne osobe trpe svakodnevno nasilje, te progon. Homoseksualnost je ilegalna i u Keniji, a mnogi koji trenutno borave u pomenutom kampu se nadaju da će dobiti azil u nekoj od zemalja u kojoj se poštuju ljudska prava.\nKampom su se vijorile zastave duginih boja, a razvili su ih oni koji su odlučili da žive u skladu sa svojim identitetima. Rlwage Eibusone, transrodna osoba iz Ugande, je događaj opisala kao situaciju u kojoj je prvi put osetila ono što su do tada drugi nazivali srećom, a ostale učesnike kao članove porodice kojoj konačno pripada.\nOrganizator parade, Wamalabashier Gibson, objasnio je da u ovim državama LGBTIQ osobe retko odlučuju da izađu iz ormara, a najpre zbog toga što strahuju za sopstveni život, te dodao da su prisutni tu da govore umesto onih koji još uvek nemaju glas, te svetu ukažu na ozbiljno ugrožavanje ljudskih prava. Slogan parade bio je „zaustavite homofobiju,“ a događaju su prisustvovala i dva saveznika iz Sjedinjenih Američkih Država i Velike Britanije.


Vip BizPartner 2014 | AkvaPanInzenjering\nOko 900.000 dinara za porodične firme – Akvapan, Geourb Group i Mali podrum Radovanović pobednici takmičenja Vip BizPartner 2014\nKompanije Akvapan iz Čačka, Geourb Group iz Beograda i Mali podrum Radovanović iz Krnjeva su ovogodišnji pobednici takmičenja i dobitnici su priznanja Vip BizPartner 2014 koje je danas dodeljeno po drugi put.\nVip BizPartner 2014 je priznanje koje po drugi put dodeljuje predstavnicima najuspešnijih porodičnih firmi u Srbiji kompanija Vip Mobile u saradnji sa agencijom Chapter 4 i uz podršku Privredne komore Srbije. Novčane nagrade u ukupnoj vrednosti od 900.000 dinara dobile su tri najuspešnije domaće porodične firme, a još deset kompanija dobilo je priznanje za izuzetan rad, inovativnost i održiv razvoj.\nPriznanja Vip BizPartner 2014 dobilo je još 10 kompanija, koje imaju manju stopu rasta u odnosu na prve tri, ali se u njihovom poslovanju jasno prepoznaju ulaganja u edukaciju i razvoj, kao i težnja da prerastu svoj sadašnji status. To su: kompanija za prodaju avio-karata Flyfly Travel, proizvođač dijetetskih proizvoda i prirodne kozmetike Herba svet, proizvođač ekskluzivnog nameštaja Linea Milanović, preduzeće koje se bavi digitalnom štampom i grafičkim dizajnom No-kači, proizvođač krovnih i fasadnih pokrivača Pan komerc, Porodična mlekara Veličković, firma koja se bavi grafičkom delatnošću Pre-print, preduzeće koje se bavi trgovinom građevinskim materijalom Tehnokomerc, proizvođač vodomera Vukas i Zlatara Andrejević.\nTročlani žiri koji su činili Milena Avramović Bjelica, izvršna direktorka agencije Chapter 4, Nataša Kecman iz Privredne komore Srbije i predsednik žirija Vojislav Lalić, direktor Sektora za razvoj poslovnih proizvoda u kompaniji Vip Mobile.\n– Konkurencija je bila jaka i nije nam bilo lako da izaberemo 13 kompanija od 40 prijavljenih porodičnih firmi od kojih su većina nosioci Excellent SME, elektronskog sertifikata boniteta, koji izdaju Privredna komora Srbije i međunarodna osiguravajuća kuća Coface. Odluke smo doneli jednoglasno na osnovu ukupnih rezultata poslovanja, gde su posebno vrednovani rast broja zaposlenih i prihoda, održiv razvoj i korišćenje visokosofisticiranih tehnologija – istakao je Lalić.\nNa današnjoj svečanosti u Privrednoj komori Srbije, laureatima su priznanja Vip BizPartner 2014, uručili Dejan Turk, direktor kompanije Vip Mobile, Marko Čadež, predsednik PKS-a i dr Miloš Petrović, državni sekretar u Ministarstvu privrede.\n– Projekat Vip porodične firme smo podržali s velikim entuzijazmom jer smo prepoznali, s jedne strane, njegov kvalitet i inovativnost, a, s druge, veliku tržišnu potrebu za osnaživanjem preduzetnika u malim i srednjim preduzećima. Dokaze da smo na dobrom putu i da projekat zaista donosi promene u ovom privrednom segmentu, nalazimo u velikom interesovanju, angažovanju i motivaciji preduzetnika koji učestvuju u našim radionicama, ali i u podršci Privredne komore Srbije i regionalnih komora i poslovnih udruženja našem projektu – istakao je Dejan Turk direktor kompanije Vip Mobile.\nMarko Čadež je naglasio da je značaj porodičnih firmi najbolje pokazan u periodu ekonomske krize, jer su tada velike multinacionalne kompanije otpuštale zaposlene, dok su male firme jedine beležile rast i zapošljavale. Predsednik PKS-a je naveo da značaj porodičnih firmi nije samo doprinos privredi, već i njihova posvećenost lokalnoj zajednici i vrednostima koje promovišu.\nŽiri je takođe objasnio da su svi dobitnici priznanja zdrave porodične firme koje dobro posluju, otvaruju rast prihoda i broja zaposlenih, ulažu u svoje zaposlene i u tehnologiju. Tri firme koje su i novčano nagrađene ulažu i u svoje visoke tehnologije i osvajaju druga tržišta. Čačanska kompanija Akvapan posluje od 1993. godine i bavi se proizvodnjom cevi, a izvozi na tržište Bosne i Hercegovine, Makedonije, Albanije, Crne Gore, Bugarske, Grčke…\nBeogradsko preduzeće Geourba Group bavi se projektovanjem i izvođenjem geodetskih, geotehničkih i urbanističkih radova. Kako je za eKapiju istakla zamenica direktora Saša Milenković, firma postoji već dvadeset godina, a otvorio ju je njen otac, pa su naša sagovornica i njena sestra druga generacija koja vodi.\n– Sada imamo 20 radnika i imamo ambiciju da povećamo broj zaposlenih, što je u ovim privrednim uslovima veoma teško. Zakon o javnim nabavkama je dozvolio je da se na tenderu udruži pet loših firmi i tako ubiju naša zdrava preduzeća – zaključuje Saša Milenković.\nMali podrum Radovanović iz Krnjeva proizvede oko 200.000 buteljki vina godišnje sa oko 27 hektara vinograda. Kako za eKapiju kaže vlasnik Miodrag Radovanović, oni su među prvima krenuli sa manjom proizvodnjom vina još 1990. godine, a danas tri generacije ove porodice učestvuju u proizvodnji, kao i njihove komšije koje takođe smatraju porodicom. Inače, vina ove vinarije iz srca Šumadije nose oznaku geografskog porekla.\nNakon svečanog uručenja nagrada, predstavnici porodičnih firmi iz cele Srbije, čuli su i predavanje o temi Izazovi sa kojima se suočavaju porodične firme koje je održao Boris Vukić iz Adižes instituta.


Lidl nastavlja da finansira čišćenje Srbije › Made-in-Germany.rs\nLidl nastavlja da finansira čišćenje Srbije\nPreko projekta “Čisto iz ljubavi”, nemački trgovinski lanac „Lidl Srbija“ će svim zainteresovanim organizacijama koje žele da se uključe u čišćenje Srbije, obezbediti finansijska sredstva za realizaciju takvih akcija u njihovom kraju.\nNakon što je prošle godine uspešno sproveo ovu akciju, u okviru koje je uklonjeno 8 tona otpada, Lidl sada ponovo poziva organizacije širom naše zemlje da se i ovog maja aktiviraju i pomognu u prikupljanju otpada rasutog po prirodi i okruženju u kom živimo, poručuju iz kompanije.\nPrijave za učešće u projektu već se podnose počev od 4. aprila, trajaće do 24. aprila, a kandidati se mogu prijaviti putem sajta: Čisto iz ljubavi – Lidl Srbija, na kom se mogu naći i sva pojašnjenja o samom načinu konkurisanja. Partnerske organizacije Lidl će birati ravnomerno prema geografskoj rasprostranjenosti lokacija za čišćenje, a fokus će biti na zbrinjavanju prikupljenog otpada.\n– Verujemo da se ljubav prema zemlji ogleda kroz brigu o njoj i zato radimo na podizanju svesti o ekološkim temama. Prošle godine smo imali preko 500 volontera i sarađivali smo sa preko 10 lokalnih udruženja, pa ovim putem pozivamo sve zainteresovane da se prijave i zajedno sa nama doprinesu uklanjanju još veće količine otpada – poručila je Martina Petrović iz Lidla.\nInače, ova akcija je proistekla iz “REset Plastic” strategije matične Švarc grupacije (Schwarz Gruppe), usmerene na odgovorno upravljanje plastikom, a realizuje se kroz pet smerova delovanja: izbegavanje upotrebe plastike (Lidl je već izbacio plastične kese i dodatne poklopce na mlečnim proizvodima iz upotrebe), recikliranje, uklanjanje plastike iz prirode (odnosi se i na akciju “Čisto iz ljubavi”), podsticanje ekoloških inovacija i edukacija u ovoj oblasti.\nLidl i Gorska služba spasavanja očistili četiri planine\nU Lidlovoj akciji čišćenja prirode prikupljeno 8 tona otpada\nLidl pripremio za kupce lojaliti aplikaciju\nOd MiG na 06/04/2022 / AKTUELNO / Ostavite komentar\nMercedes i Stelantis grade fabriku baterija\nNemačke pivare podižu cene piva


Naime, na zvaničnom Fejsbuk nalogu Sindikata profesionalnih fudbalera "Nezavisnost" osvanula je sjajna vest - svi srpski fudbaleri, najpre u Super i Prvoj ligi Srbije dobijaju aplikaciju pomoću koje će moći da prijave svaki vid neregularnosti u našem fudbalu.\nKako bi igrači bili potpuno zaštićeni od neprijatnih situacija, ovim putem će moći potpuno anonimno to da uradi i niko neće znati da su upravo oni "prijavili" taj meč.\nKompletnu vest Sindikata "Nezavisnost" prenosimo u celosti, kako bi vam bilo što jasnije o čemu se radi:\n- Uskoro krećemo u posete svim igračima u Srbiji, prvo Super i Prva liga pa kasnije i niže lige. FIFPro je napravio aplikaciju za prevenciju u borbi protiv nameštenih utakmica pod nazivom "Red Button".\nAplikacija radi na sledeći način, igrači na svoje telefone instaliraju aplikaciju "Red Button" u prisustvu SPFN, nakon čega im SPFN daje zaštitne kodove kojima se aktivira sistem. Zaštitne kodove poseduje samo SPFN i igrači ih otvaraju sami iz specijalno zaštićenih kartica. Svako dobija svoju zaštitnu karticu i svaka sadrži drugačije kodove.\nNakon aktiviranja aplikacije, u slučaju da igrači imaju bilo kakva saznanja da je neka utakmica nameštena ili o namerama da se bilo koja utakmica namesti, preko aplikacije kojoj samo oni imaju pristup mogu poslati informaciju koju automatski dobijaju FIFA, FIFPro i organizacije koje se bore za zaštitu integriteta i odmah kreće istraga.\nPosebno naglašavamo da je aplikacija testirana na najvišem bezbednosnom nivou u svetu i da je svaka prijava ANONIMNA i da ne postoji mogućnost da bilo ko otkrije ko je osoba koja je izvršila prijavu.\nSPFN će pozvati zvanično FSS i Zajednicu klubova da zajedno posetimo igrače i sprovedeno ovaj projekat a sve sa namerom da zaštitimo regularnost svih takmičenja.\nMolimo i sve medije da nam pruže podršku i da se zajedno izborimo za regularnost svih takmičenja - poručili su iz Sindikata.


Mogući scenariji kraja prvenstva Super i Prve lige, šta čeka Napredak i Trajal? - KruševacGrad\nČini se da u posebno delikatnoj situaciji rasplet superligaške situacije dočekuju u Napretku\nOdređene evropske lige već najavljuju povratak na teren i nastavak šampionata, pa se i srpska fudbalska javnost pitala šta se dešava po tom pitanju u Linglong Superligi Srbije.\nKako stvari stoje, šampionat bi mogao da se nastavi početkom juna, s tim da bi svi klubovi dobili tri nedelje da se pripreme za završetak lige, dakle, imali bi praktično treće ovosezonske pripreme. Po nekim od sportskih radnika, najrealnije je očekivati da Superliga bude nastavljena prvih dana juna, međutim u ovom trenutku postoje ozbiljne razlike u stavovima oko načina odigravanja preostalih utakmica.\nDeo klubova iz iz elite i Prve lige Srbije smatra da sezonu treba završiti kako je i planirano, uključujući i plej-of, na svaka tri dana. To bi značilo da učesnici kvalifikacija za evropska takmičenja praktično ne bi imali predah uoči početka nove sezone, naravno, ukoliko bi same kvalifikacije počele na vreme, što je u ovom momentu takođe pod velikim znakom pitanja.\nDrugi klubovi, pak, smatraju da bi trebalo da se odigraju samo još preostala četiri kola pre plej-ofa, jer je borba za titulu praktično (još uvek ne i matematički) rešena, a da bi to bilo dovoljno za Čukarički, Vojvodinu i TSC da se izbore za preostala dva mesta u Evropi (Zvezda je već sigurna, Partizan je veoma blizu tome). Međutim, ovo sigurno ne odgovara onima koji se bore za opstanak, posebno Radu, koji uvek zapne u poslednjem delu sezone i praktično ispliva iz ambisa i ostane u elitnom društvu.\nČini se da u posebno delikatnoj situaciji rasplet superligaške situacije dočekuju u Napretku. Prekid takmičenja ovaj tim je dočekao na 12. mestu tabele sa skromnih 26 osvojenih bodova i katastrofalno lošim učinkom u drugom delu prvenstva. Neizvesna je i dalja kadrovska i finansijskla situacija u klubu, posebno ako znamo da je u međuvremenu njegov predsednik Marko Mišković podneo ostavku na tu funkciju. Bez finansijera sve biti još daleko teže. U poslednjih osam godina Marko Mišković je isplaćao silna dugovanja, i ličnim sredstvima omogućio da Napredak opstane i ponovo postane respektabilan srpski klub. U toku je velika rekonstrukcija stadiona, u Klubu je ponovo novi-stari trener Dragan Ivanović, potrebno je obezbediti plate igrača i sredstva za nužna pojačanja…\nZa sve to će biti potreban novac iz nečijeg džepa, pri čemu bi svakako značajna finansijsa injekcija morala da dođe iz Crvene zvezde, koja je dužna Napretku oko 400.000 evra na ime obeštećenja za Miloša Vulića i Aleksu Vukanovića. Dug nije novi, iz šampionske ekipe su ga prolongirali i tako samo dodatno uticali na loš razvoj događaja u Napretku. Nadamo se da će ipak svoje obaveze ispuniti, što bi za ekipu iz Kruševca u nastavku takmičenja bilo i gotovo neophodno.\nJoš uvek je neizvesna i sudbina nastavka takmičenja u nižim ligama i fudbalskim zonama. Predsednik Fudbalskog saveza Rasinskog okruga Vladan Gašić tim povodom:\n– Što se tiče viših liga, Super i Prve lige Srbije, postoje informacije da će biti nastavqene. Tako će biti verovatno i sa ostalim ligama, ukqučujući i one pod našom ingerencijom, odnosno na regionu istočne Srbije. Naravno, čekamo da se sve vrati u normalu, posle čega će se i fudbal vratiti na terene. Ništa se neće izgubiti za mesec, mesec i po dana, sportisti treba da pre svega sačuvaju svoje i zdravqe svojih najbližih, kao i sugrađana. Nema razloga da neko ugrožava bilo čiju bezbednost zbog nečega što će se naravno završiti, ja se iskreno nadam u najkraćem roku. Zato i molim sve da izdrže još samo malo, pa ćemo posle toga i igrati fudbal i družiti se.\n21.09.2021 0 69\n20.09.2021 0 117\n20.09.2021 0 93\n19.09.2021 0 174\n16.09.2021 0 140\n15.09.2021 0 143\n22. septembra 2021., 04:58


Okuka: Iza sebe imamo dve pobede bez primljenog gola\nNovosadska Vojvodina u okviru 10.kola Super lige Srbije gostuje u Kuli gde će odmeriti snage sa ekipom Spartaka. Pred još jedan ’’vojvođanski derbi’’ Novosađani su u boljoj situaciji, pa se može reći da su favoriti u tom susretu, bez obzira na ulogu gosta.\nNakon dve pobede bez primljenog gola, u šampionatu i Kupu Srbije, raspoloženje u redovima Novosađana je znatno bolje. Šef stručnog štaba ’’stare dame’’, iskusni Dragomir Okuka, istakao je u izjavi za medije datoj pred ovaj susret da očekuje i treći vezani trijumf, ali da to sigurno neće biti lak posao:\n’’Stereotip da nas čeka teška utakmica za nas nije stereotip, već realnost, jer za ovu Vojvodinu, u ovom momentu, nema lakih mečeva. Spartak je trenutno u krizi, ali to je ekipa koja vredi daleko više od tih sedam bodova i pretposlednjeg mesta, te je samo pitanje vremena kada će ponovo početi da pravi dobre rezultate. Što se nas tiče, od svih jedanaest igrača koji budu istrčali na teren očekujem maksimalan angažman. Iza sebe imamo dve pobede bez primljenog gola, koje su ostvarene dosta teško, ali su ipak pobede. One vraćaju samopouzdanje igračima. Nadam se da ćemo, uz zalaganje, borbenost i evidentnu disciplinu u igri, ovoga puta pokazati i nešto više, te da ćemo napraviti dobar rezultat. Vojvodina uvek igra na pobedu, pa će tako biti i protiv Spartaka, a videćemo koliko će nam protivnik to dozvoliti. Njih maksimalno respektujemo, jer to je ekipa koja je izbacila Spartu i igrala u kvalifikacijama za Ligu Evrope, ali istovremeno verujemo u sebe i u to da možemo do pobede. Svi povređeni igrači su nam i dalje van stroja, osim Ezea koji će biti sa nama i konkurisati za tim. Fofana i Đorđević su se priključili treninzima, ali mislim da još uvek nisu dovoljno spremni.’’\nMeč 10.kola Super lige Srbije između Spartaka i Vojvodine igra se sutra, u nedelju 30.septembra 2018.godine, sa početkom u 15:00 časova.


„Fejsbuk“ i „Tviter“ saznali o „ruskoj aktivnosti“ na svojim platformama - 01.11.2017, Sputnik Srbija\n„Fejsbuk“ i „Tviter“ saznali o „ruskoj aktivnosti“ na svojim platformama\nPredstavnici kompanija „Fejsbuk“ i „Tviter“ izjavili su da su saznali o „ruskoj aktivnosti“ na svojim platformama 2015. godine. 01.11.2017, Sputnik Srbija\nrusija, vesti, svet, fejsbuk, tviter\n© REUTERS / Dado Ruvic/IllustrationLogo Tvitera ispred zastave Rusije\nPredstavnici kompanija „Fejsbuk“ i „Tviter“ izjavili su da su saznali o „ruskoj aktivnosti“ na svojim platformama 2015. godine.\n1 Novembar 2017, 15:55\nGovoreći na saslušanju u Odboru za obaveštajne poslove američkog Kongresa, predstavnici kompanija su upitani kada su saznali za rusku aktivnost na svojim platformama: tokom ili pre predsedničkih izbora u SAD 2016. godine.\n„O aktivnostima koje dolaze od institucija ruske vlade saznali smo na našim platformama pre izbora i tokom izbora i kontaktirali smo organe bezbednosti o ovom pitanju. Sličnu aktivnost videli smo početkom 2015. godine“, saopštio je glavni pravni savetnik „Fejsbuka“ Kolin Streč.\nSa svoje strane, v.d. generalnog savetnika „Tvitera“ Šon Edžet je rekao da je njihova kompanija „takođe primetila aktivnosti na platformama 2015. godine“.\nSenator Tom Koton, koji je govorio na saslušanju, pozvao je „Tviter“ da ponovo razmotri svoju politiku prema Rusiji i Kini.\n„Mi ne nudimo naše usluge za vođenje istrage bilo koje vlade“, odgovorio je Edžet.\n„Znači, imate istu politiku prema našim obaveštajnim zajednicama, kao i prema obaveštajnim zajednicama protivnika?“, upitao je Koton predstavnika društvene mreže.\nLavrov: Gugl sâm opovrgao manupulacije na Jutjubu\n31 Oktobar 2017, 16:01\n„Kao kompanija koja posluje širom sveta, moramo dosledno da primenjujemo našu politiku", istakao je predstavnik „Tvitera“.\nS tim u vezi senator Koton je izjavio da se „nada da će „Tviter“ ponovo razmotriti svoju politiku kada se obraća prijateljskim zemljama poput Sjedinjenih Američkih Država i Velike Britanije i kada ima posla sa takvim zemljama-protivnicima poput Rusije i Kine“.\nRanije su američki mediji optužili Rusiju da je podržala Donalda Trampa na izborima putem društvenih mreža, ali nisu pružili dokaze. Društvene mreže, uključujući Fejsbuk i Tviter, obećale su da će sarađivati o ovom pitanju sa odborima Senata i Predstavničkog doma koji vode istragu o navodnom „mešanju Rusije“ u izbore i „Trampovu zaveru sa Rusijom“. Predstavnik kompanije „Gugl“ takođe je potvrdio da će njegova kompanija sarađivati u istrazi. Postojanje „Trampove zavere sa Rusijom“ negirali su i Kremlj i Bela kuća.


Slatki greh » Ljubići online💋\nStart - Premium ljubavni romani - Slatki greh\n20.06.2020 Nema komentara\nKjara Natale je svoj dan diplomiranja na muzičkom konzervatoriju u Njujorku, na odseku gitare, zamišljala sasvim drugačije. Nadala se da će, makar u toj prilici, videti zajedno svog oca i majku, napraviti neki fotos s njima za uspomenu, a uveče porodično otići u hotel na večeru.\nUmesto toga, jedina osoba koja je s njom podelila radost završetka studija, bila je očeva druga supruga, s kojom je živela pod istim krovom i, sticajem okolnosti, provodila mnogo više vremena nego s njim. Majku, koja je živela u Americi, viđala je tek jedanput godišnje, na dan-dva, redovno uz strogi očev nadzor, kome nikada nije znala svrhu, niti se usuđivala da pita.\nOdrasla u blagostanju, nije morala nijedan raspust da provodi zarađujući novac za dalje školovanje ili letovanje, kao većina njenih kolega sa studija. Koliko su oni njoj zavideli što nikada nije imala nikakvih materijalnih briga, toliko je ona njima, jer su imali porodicu i prisne odnose sa roditeljima i rođacima.\nDok je bila dete, nije znala ništa o novcu, osim da ga je u kući uvek bilo u neograničenim količinama, kako joj se činilo, i da je, kada bi nešto poželela, bilo dovoljno samo da to saopšti svom ocu.


Naši sportisti okupljeni u Specijalnu Olimpijadu Srbije, koja se od 2002. brine o poboljšanju položaja osoba sa intelektualnom ometenošću, nastavili su da osvajaju medalje na Zimskim olimpijskim igrama u Austriji.\nNa Specijalnim Olimpijskim igrama u Austriji reprezentativci u nordijskom trčanju osvojili su juče nove medalje i to u finalnim trkama na 1.000 metara. Oni su osvojili jednu zlatnu, tri srebrne i jednu bronzanu medalju. Zlatnu medalju osvojio je Pančevac Zoran Radanov, srebrnu Pančevac Marko Holer i u ženskoj konkurenciji Dragana Marić srebrnu medalju.\nAleksandar Tomić iz Kragujevca i Zoran Jovanović iz Pančeva okitili su se srebrom, a Zoran Andrić iz Jabuke bronzom.\nOve tri medalje osvojene su nakon tri u superveleslalomu, a broj osvojenih medalja uvećao se na 11.\nViše iz ove kategorije « “Pantersi” spremno dočekuju novu sezonu SRLS: Rukometaši Dinama savladali Rudar iz Kostolca sa rezultatom 32:23 (19:12) »


Tajna dokumenta Rio Tinta koja Vučić sakriva | Klix Info\nTajna dokumenta Rio Tinta koja Vučić sakriva\nStudija izvodljivosti podzemne eksploatacije ležišta llitijuma i bora Jadar je urađena još prošle godine, a uradio ju je Rudarsko-geološki fakultet Univerziteta u Beogradu za kompaniju „Rio Sava Exploration“.\nZorana Mihajlović i Aleksandar Vučić obmanjuju javnost da se studije izvodljivosti još čekaju i da neće biti kopanja litijuma dok ne budu imali konkretne podatke, dok očigledni koraci koje kompanija „Rio Tinto“ preduzima dokazuju suprotno.\nPoverljiva dokumenta, razgovori i mejlovi kompanije „Rio Tinto“, na desetine gigabajta materijala, sve ono što je značajno i što kriju od javnosti ostalo bi skriveno, da nepoznati uzbunjivač iz redova ove kompanije nije dostavio dokumenta udruženjima „Odbranimo Jadar i Rađevinu“ i „PAKT“.\n„Rio Tinto“ otkupljuje zemlju, gradi puteve, a planira da sebi sagradi i trafo stanicu, dok nas vlasti ubeđuju da se ništa ne radi i kriju podatke da su još 2017. potpisali memorandum o Saradnji sa „Rio Tintom“, a potpisali su ga Ana Brnabić i Aleksandar Antić, piše Luftika.\nPrema procurelim podacima, detaljni opis uzimanja vode iz Drine za potrebe „Rio Tinta“ je radio tim Instituta „Jaroslav Černi“, zbog čega te infomacije moraju biti javne. Pokušaj Instituta i „Rio Tinta“ da ih sakriju prošao je neuspešno.\nU dokumentima koja su procurela iz kompanije, kako tvrdi Mihailo Alimpić iz udruženja „Zaštitimo Jadar i Rađevinu“, stoji da će jedan od tri dalekovoda u Jadru biti u vlasništvu kompanije i direktno priključen na HE „Mali Zvornik“, što praktično znači da će ova hidro centrala biti u vlasništvu „Rio Tinta“.\nPrema planovima „Rio Tinta“ rudnik će raditi 97 godina, skoro čitav vek, dok predstavnici ove kompanije u Srbiji iznose neistine da je taj rok između 30 i 60 godina.\nZastrašujući podatak iz tajne dokumentacije je da će rudnik zapošljavati 312 zaposlenih, objašnjava Marija Alimpić iz udruženja „Zaštitimo Jadar i Rađevinu“, a da je zbog njegovog rada ugroženo skoro 20 hiljada ljudi i čitav biljni i životinjski svet u Jadru i Rađevini.\nPored toga što planiraju svoj put, svoju struju i svoju vodu, „Rio Tinto“ u dokumetima iz 2014. godine tvrdi da je celokupan depozit jadarita u dolini Jadra njihovo privatno vlasništvo.\nVlada na čijem je čelu premijerka Ane Brnabić 2017. godine je potpisala Memorandum o razumevanju sa kompanijom „Rio Tinto Minerals Development Limited“ i „Rio sava Exploration doo Beograd2. U memorandumu, koji nije obavezujući, ističe se da su se strane dogovorile oko toga da će obrazovati zajedničku radnu grupu koja bi implementirala i nadgledala ključne aspekte projeka Jadar.\nDeponija jalovišta koja se planira u Rađevini, u Štavicama, nije jedina, planira se i deponija u Korenti. Ujedno, prema dokumentaciji jalovišta nikada neće biti zatvorena, jer će ih „Rio Tinto“ prosejavati za različite metale, zavisno koji od njih u datom momentu im bude potreban.\nMarija Alimpić iz udruženja „Zaštitimo Jadar i Rađevinu“ obelodanila je na konferenciji za novinare u Medija centru u Beogradu da je njeno udruženje, uz pravnu pomoć udruženja iz Velike Britanije i Amerike, tužilo državu Srbiji.\nOd Bernskog sekretarijata u Strazburu je odmah stigao odgovor da je RS, odnosno Vlada RS, odmah obaveštena o tome i da imaju rok da dostave odgovor do kraja januara 2022.\nUpdated: 2 децембра, 2021 — 12:11 pm


Na proleće izgradnja socijalnih stanova u Zrenjaninu\nObjavljeno 28.01.2013. u 21h\nU Zrenjaninu će na proleće početi realizacija veoma značajnih projekata koji su u prvom redu namenjeni socijalno ugroženim kategorijama stanovništva. Javno preduzeće „Gradska stambena agencija“ u Zrenjaninu, krajem decembra 2012. godine potpisalo je sa Republičkom agencijom za stanovanje ugovor o izgradnji kuća za socijalno ugroženi sloj stanovništva – lica sa invaliditetom, lica koja imaju preko 65 godina starosti, višečlana domaćinstva mladnih bračnih parova, deca bez roditeljskog staranja i samohrani roditelji.\nUgovor se odnosi na izgradnju 10 kuća, ukupne površine 420 kvadrata u ulici Franje Kruza u Zrenjaninu. Sredstva u ukupnom iznosu od 40 miliona dinara za izgradnju pomenutih objekata obezbedili su jednim delom Republička agencija za stanovanje, 27 miliona dinara, a drugim delom Grad Zrenjanin koji će učestvovati sa 13 miliona dinara. Prema rečima Jovane Ljiljak, direktorke JP „Gradska stambena agencija“, početak izgradnje se planira na proleće, a u zavisnosti od dinamike, radovi će biti završeni krajem ove, ili početkom 2014. godine. U zavisnosti od sredstava, u narednom periodu se planira i realizacija potencijalnih projekata za rome i izbeglice, u koje će biti uključeno JP „Gradska stambena agencija“.\nDrugi, veoma značajan projekat čija se realizacija uskoro očekuje jeste izgradnja stanova za socijalno stanovanje. Ovaj projekat takođe sprovodi JP „Gradska stambena agencija“ u saradnji sa Ministarstvom građevinarstva i urbanizma, Razvojnom bankom Saveta Evrope i Gradom Zrenjaninom. U oviru njega biće izgrađeno 100 stanova, prosečne veličine od oko 55 kvadrata , namenjenih najugroženijim društvenim grupama.\nPrema rečima Jovane Ljiljak, radovi na izgradnji pomenutih socijalnih stanova otpočeće u aprilu ove godine, a gradiće se na dve lokacije u Zrenjaninu. Prva lokacija je u Pančevačkoj ulici gde se planira izgradnja 70 stanova od kojih će 40 biti na prodaju a 30 za davanje u zakup. Druga lokacija je u ulici Žarka Zrenjanina na kojoj će biti izgrađeno 30 stanova za prodaju. Ove lokacije su, u saradnji sa Gradom Zrenjaninom, već opremljene primarnom infrastrukturom i spremne su za početak gradnje.\nTagovi:gradnja, kuće, socijalno ugroženi, stanovi, ugovor


NATO: BH Vlasti odgovorne za istragu o padu aviona - 2004-03-03\nNATO zvaničnici su odbacili mogućnost da su francuski kontrolori leta, u sastavu mirovnih jedinica NATO u Bosni i Hercegovini, krivi za pad aviona kojim je letio makedonski predsjednik Boris Trajkovski.\nOvu tvrdnju su danas potkrijepili i izvori u NATO bliski francuskoj misiji pri vojnom savezu, prenoseći oštro odbijanje francuskog kontigenta pri SFOR-u o bilo kakvoj krivnji za tragični pad aviona.\nPrema tim izvorima, neosnovane su tvrdnje medija u regionu da su kontrolori leta na bilo koji način umiješani u pad aviona, tvrdeći da će rezultati istrage to i potvrditi.\nSlično kažu i zvaničnici NATO nakon susreta Stalnog vieća- oni tvrde da "spekulacije padaju jedna za drugom", kako odmiče istraga o uzrocimma tragične smrti makedonskog predsjednika. Kaže se, uz to, da je "preuranjeno" donosti bilo kakve zaključke, prije nego istraga utvrdi sve činjenice.\nOvaj zvaničnik je loptu prebacio bh vlastima, tvrdeći da su oni odgovorni za vodjenje istrageo o padu aviona. On još jednom naglašava da će NATO i SFOR pružiti punu pomoć u istrazi, čiji prvi, prkivremeni rezultati se očekuju naredene sedmice. Slično je odgovoreno i na pitanje novinara o vezi ove, sa sličnom nesrećom koja se zbila novebra 1999. godine nad Prištinom, za koju se trevdilo da su je prouzročili NATO kontrolori leta. Bez potvrde ili dementija, ponovljeno je da su važne samo činjenice, koje će donijeti "puna i neovisna istraga" o padu aviona.\nNa kraju današnje press konferencije u sjedištu NATO je najavljeno da će generalni sekretar NATO, Jaap de Hoop Scheffer u petak posjetiti Makedoniju.


12 slučajeva koronavirusa u Srbiji\nM. P. 11. marta 2020. 08:22\nU Republici Srbiji je do 8 časova 11. marta 2020. godine registrovano ukupno 12 potvrđenih slučajeva Covid-19, objavilo je Ministarstvo zdravlja.\nDo 8 časova 11. marta 2020. godine, u nacionalnoj referentnoj laboratoriji Instituta Torlak testirano je ukupno 130 osoba koje su ispunjavale kriterijume definicije slučaja.\nOd poslednjeg izveštaja do 8 časova, 11.03.2020. godine testirani su uzorci 13 osoba od kojih je sedam bilo pozitivnih i šest negativnih na novi koronavirus.\nOd sedam novootkrivenih pacijenata zaraženih novim koronavirusom, jedan pacijent u Novom Sadu ima ozbiljnu kliničku sliku bolesti, dok ostali imaju lakšu do umereno tešku kliničku sliku, kaže direktor Infektivne klinike KCS Goran Stevanović.\n„Ovakav broj obolelih je posledica naše neodgovornosti prema okolini, prema kolektivu. Najveći broj novootkrivenih slučajeva potiču od jednog izvora, gde je komunikacija bila u uskom prostoru“, naveo je Stevanović.\nOn je apelovao na građane da poštuju mere koje je propisalo Ministarstvo zdravlja, da ukoliko su prehlađeni, kašlju, kijaju ostanu kod kuće, ne idu na posao, ne idu na skupove gde se nalazi veliki broj ljudi na malom prostoru.\n„Neće biti iznenađenje ako u da narednom periodu budemo imali veći broj obolelih i to uglavnom iz jednog izvora“, naglasio je on.\nNadležni apeluju na građane i podsećaju, na osnovu ovih primera, na značaj lične odgovornosti u ovakvim situacijama.\n„Ovim primerom potvrđeno je da su pojedinci olako shvatili upozorenja i preporuke struke, da kad imaju simptome ne idu u zatvorene prostore i među ljude. Time se mogućnost širenja virusa samo uvećava, jer jedna osoba sa simptomima ostvari i do 50 kontakata u takvim uslovima, pa ne ugrožava samo svoje zdravlje, već i zdravlje drugih. Zato je od izuzetne važnosti da se poštuju preporuke struke, da se ne shvataju olako njihova upozorenja o praćenju simptoma i odgovornom ponašanju svakog pojedinca“, saopštili su iz Ministarstva zdravlja.


Niška televizija » Pravilno izlaganje suncu najbolja preventiva od raka kože (VIDEO)\nObjavljeno 07.09.2014. 17:33\nTagovi: Društvo, Niš, Udarne, Zanimljivosti\nSve je veći broj obolelih od nekog oblika raka kože, a najbolja preventiva nije bežanje od sunca već pravilno izlaganje, jer nas potamnela koža najbolje čuva od štetnih sunčevih zraka. Ovo je u našoj emisiji ,,Hoću da znam“ izjavio doktor Milenko Stanojević, koji je izričit u stavu da se treba boriti protiv panike koju su napravile neke njegove kolege da je sunčanje najopasnija stvar na svetu. ,,Važno je samo ne dozvoliti da koža izgori“, poručuje doktor Stanojević.\nNe treba se sunčati samo deset dana godišnje, kada smo na nekom od ovakvih mesta. Struka kaže da nas od štetnog dela sunčevih zraka najbolje štiti tamna koža, koju smo već, na bezbedan način, bez pregorevanja osunčali.\nGostujući u našoj emisiji ,,Hoću da znam“ doktor Stanojević je pojasnio da su velike šanse da nam se svako ,,maltretiranje“ i pregorevanje kože, jednoga dana ,,osveti“ pojavljivanjem karcinoma na regijama koje su bile oštećene. ,,To predstavlja predispoziciju, a ne pravilo“, izričit je dr Stanojević, pa zato poručuje da ne treba paničiti, ali prilikom budućih izlaganja suncu valja obratiti pažnju da se pregorevanje ne ponavlja.\nKada je u pitanju rak kože, obično reagujemo kasno, a stručno mišljenje treba da zatražimo čim neku promenu uočimo, poručuje sagovornik. Kao priprema za sunčanje mogu da posluže i solarijumi, koji su zapravo – veštačko sunce. Opasnost koja tu vreba jeste jačina zraka – 20 puta veća od prirodne, pa u skladu sa tim treba ograničiti vreme, uz uslov da su lampe ispravne, zaključuje doktor Milenko Stanojević.\nRadionice o značaju vode u niškim vrtićima i na NTV-u (VIDEO)


Hotel je udaljen 1 km od Nea Moudanie i 50 km od Soluna. Moderan kompleks izgrađen 2005.godine u obliku amfiteatra sa pogledom na Egejsko more. Glavna zgrada sa 6 spratova i 5 krila sa različitim smeštajnim jedinicama iz kojih se pruža pogled koji oduzima dah.\nHotel raspolaže sa 290 smeštajnih jedinica. Sve sobe sadrže balkon/terasu, kupatilo, fen za kosu, SAT TV, DVD, direktnu telefonsku liniju, klima uređaj, minibar/ frižider, aparat za kafu ili čaj, sef.\nStandardne sobe površine oko 30 m2, sa pogledom na more namenjene za smeštaj 2 do3 osobe.\nJunior suite površine oko 35 m², sadrže kombinovano dnevno-spavaću sobu sa pogledom na more namenjene za smeštaj 2 do 4 osobe.\nDeluxe junior suite površine oko 40 m2, sadrže kombinovano dnevno-spavaću sobu, namenjene za smeštaj 2 do 4 osobe.\nSuite površine oko 45 m², sa pogledom na more, sadrže dve odvojene sobe (dnevnu i spavaću sobu) namenjene za smeštaj 2 do 4 osobe.\nDeluxe suite površine oko 40 m2, sadrži dve odvojene sobe namenjene za smeštaj 2 do 4 osobe. Neke od pogodnosti ovog tipa soba su privatan bazen, ekskluzivni preparati u kupatilu, vino i korpa sa voćem po dolasku i brzi check-in.\nPresident suite površine oko 88 m2, luksuzni dizajn, dnevna soba i trpezarija površine oko33 m2, dečija soba površine oko 20m2, kupatilo (tuš/WC), spavaća soba površine oko 32 m2, papuče, bade mantil, kuhinja , dva plazma TV-a, DVD, fen za sušenje kose, sef, balkon sa garniturom za sedenje i ljuljaškom površine oko 20m2, privatni bazen.\nVeličina kompleksa i mnoštvo sadržaja koje pruža gostima čine ga idealnim izborom za sve one koji žele savršen komfor tokom svog odmora.


Ovo je zatraženo, kako se navodi u saopštenju, u svrhu pribavljanja nezavisne potvrde kvaliteta medicinskog kiseonika koji se koristi u ovoj ustanovi, piše Srpskainfo.\nVlada Republike Srpske održala je danas tematsku sednicu na kojoj je razmatrana informacija o nabavci i korištenju kiseonika u JZU Univerzitetski klinički centar Republike Srpske i bolnicama u Republici Srpskoj.\nZadužuju se Ministarstvo zdravlja i socijalne zaštite i JZU Univerzitetski klinički centar Republike Srpske da o izvršenoj kontroli kvaliteta obaveste Vladu.\nPodsetimo, gradonačelnik Banjaluke Draško Stanivuković prošle sedmice je u javnost iznio tvrdnje da firma „TGT Tehnogas“ iz Laktaša nema dozvolu za promet lekova, odnosno medicinskog kiseonika, koji se koristi kao lek. Stanivuković je pondio prijavu tužilaštvu, jer se, kaže, u UKC RS isporučuje kiseonik koji nije prošao kontrole, a posao je povjeren firmi koja ima dozvolu za uvoz tehničkog, ali ne i medicinskog kiseonika.


Kod Vuka od kafe skoro NIŠTA! – Kafica.rs\nPosted on 21 September, 2019 21 September, 2019 Author Kafica\tComment(0)\nKAFE PATROLA #12 u okolini Vukovog spomenika, u Beogradu, nas je dovela do zaključka da na toj lokaciji kafa ne stanuje!\nNaime, u jednu od najprometnijih ulici u Beogradu, krenuli smo sa željom da obradujemo naše kafe apetite ali smo doživeli da se razočaramo u “Mille Giri baru”, “Pianeta cafe”, kafiću Nebo i lokalu koji je “pretio” enterijerom “Drink Different”. Na kraju patrole jedino se kafeterija Kafedžija izdigla iznad katastrofalnog proseka.\nTagged kafe patrola, prva, vukov spomenik\nBGD VODIČ ZA KAFOPIJE: “Gradska kafeterija” za ponos kafopija sa Vračara\nPosted on 23 July, 2020 23 July, 2020 Author Kafica\nKorona nam je mnogo toga oduzela, ali moramo priznati da je globalna epidemija “rodila” još jedno mesto za ponos svih kafe zaljubljenika. Od pre nekoliko meseci kafopije sa Vračara i okoline mogu da uživaju u “Gradskoj kafeteriji” u sred Sinđelićeve ulice (broj 22). Diskretno mesto, u kojem je svaki detalj sa mnogo ljubavi izabran, pokazatelj […]\n“Illy” napada Ameriku\nPosted on 5 December, 2019 5 December, 2019 Author Kafica\nNajpoznatiji italijanski brend kafe “Illy caffe” objavio je planove u kojima je jasno poručio da želi da se pozicionira na američkom tržištu! Trenutno kompanija iz Trsta ima samo 17 lokala na tlu SAD, a cilj je da sa novim američkim partnerima dođu do 200 kafeterija širom Severne Amerike. Oni su imenovali “Goldman Sashs” da im […]\nPosted on 7 July, 2020 7 July, 2020 Author Kafica\nDosadašnji marketing menadžer novih kategorija Strateško poslovnog područja Kafa u Atlantic Grupi, Zoran Golub, u skladu sa organizacionom promenom, preuzeo je poziciju direktora marketinga Grand kafe. Golub se Atlantic Grupi pridružio 2017. godine, a radno iskustvo u oblasti marketinga gradio je u kompanijama Apatinska pivara, Pepsico International, Strauss Adriatic i gde je radio na pozicijama […]\nKadić šampion Barcaffe barista kupa


Završena sanacija stepeništa u parku na Hisaru - JUGPRESS\nZavršena sanacija stepeništa u parku na Hisaru\nPostavio: Jugpress 15 Aprila, 2019\nZavršeni su radovi na sanaciji stepeništa u parku „Devet Jugovića“ na Hisaru. Iz budžeta grada u ovu svrhu izdvojeno je 884.000 dinara.\nNovica Nikolić, direktor JP „Urbanizam i izgradnja“ rekao da je urađena sanacija gazišta i čela stepeništa ugradnjom livenih betonskih ploča, a izrađena su i ograde sa rukohvatom iz pravca Doma zdravlja, iz pravca ulice 9. Jugovića i ulice Norvežanske.\n„Dužina stepeništa iznosi oko 115 metara i skoro 600 kvadrata betonskih ploča. Radovi su trajali malo duže od predviđenog roka, jer smo vratili izvođača da uradi određene korekcije.“\nPredrag Momčilović, predsednik MZ „Moše Pijade“ istakao je da će ovaj deo grada na ovim načinom dobiti moderniji izgled, a doprineće se i bezbednosti meštanima ove mesne zajednice.\nPrelepo, nove stepenice su ulepsale park “Devet Jugovića”. Omogući ce lakše i bezbednije setnje nasih sugradjana, posebno starije, trudnice, dece itd. Pohvale za JKP Urbanizam i gradonačelnika za ovakve investicije.


Vesti online / Vesti / Srbija / "Amerika zainteresovana da izbori na Kosovu budu fer"\nSAD zainteresovane za izbore na Kosovu\nOn je, tokom posete kosovskoj Centralnoj izbornoj komisiji (CIK), izrazio uverenje da će današnji drugi krug lokalnih izbora na Kosovu proteći u slobodnoj i fer atmosferi, kao što je to bilo u oktobru i junu ove godine.\nEngel je izrazio zadovoljstvo što je u posmatračkom timu ambasade SAD i što je u prilici da se upozna sa izbornim procesom na Kosovu, navodi se na sajtu RTK2.\nOn je pohvalio napore CIK-a koji su, kako je naveo, postavili "najviše standarde u organizovanju izbora", dodajući da glasanje nije samo jedno od najznačajnih prava u demokratiji, već je i odgovornost.\nEngel je, takođe, rekao da je bio i ostaje prijatelj Kosova, čiji građani će uvek moći da računaju na njegovu podršku.\nPredsednica CIK Valjdete Daka zahvalila se Engelu na poseti i stalnoj podršci, prenosi RTK2.


Huligan - Blic Sport\nNezapamćen skandal se dogodio u nedelju u drugom rangu engleskog fudbala, Čempionšipu, kada je huligan Birmingema utrčao na teren i nokautirao igrača Aston Vile Džeka Griliša.\nFudbaleri moskovskog Spartaka izgubili su od Rapida iz Beča sa 1:2 u petom kolu Lige Evrope, ali se posle 90 minuta na "Otkritije Areni" nije govorilo o golovima ili igri, već o strašnom ispadu domaćih pristalica.\nALBANSKI HULIGAN Kamenovao je "orlove" i već je pušten iz zatvora\nMarsel Keleši, albanski huligan koji je kamenovao autobus sa našim fudbalerima uoči meča reprezentacija Albanije i Srbije, pušten je iz zatvora nakon što mu je istekla četvoromesečna kazna!\nUleteo na teren, zagrlio Ronalda i pokazao tri prsta /FOTO/ /VIDEO/\nU finišu meča između Pari Sen Žermena i Reala u Ligi šampiona jedan od navijača uleteo je na teren i dok su ga izbacivali pokazao je tri prsta.\nAjaksov huligan četiri meseca u zatvoru\nHolandski sud osudio je navijača Ajaksa na četiri meseca zatvora zbog napada na golmana AZ Alkmara tokom utakmice osmine finala nacionalnog kupa 21. decembra.


Petak, 27. 8. 2004.\nFilmski susreti u Nišu ostali bez glavnih junaka - domaćih glumaca\nRistovski trknuo do Niša\nNIŠ - Iako su organizatori glumačkoj ekipi pred početak festivala obezbedili avionski čarter let da bi se, između ostalog, pokazalo da se od Beograda do Niša može i za pola sata, iz aviona je izašao dosta skroman sastav glumačke reprezentacije koja je stigla na festival, jedinstven po tome što je pre svega glumački. Slično je bilo i na Letnjoj pozornici u Tvrđavi na svečanom otvaranju, zatim i prilikom predstavljanja glavnih protagonista posle projekcije filmova (što izaziva razočarenje inače brojne i već tradicionalno verne niške publike), kao i u prvim izdanjima kontakt programa "Glumci u gradu" ispred hotela "Ambasador", ili na prvim pres konferencijama.\nNagrada "Ona i on"\nVečeras će, između projekcija filmova "Sjaj u očima" Srđana Karanovića i "Kad porastem biću Kengur" Radivoja Andrića, biti uručena tradicionalna nagrada "TV Novosti" za glumački par godine "Ona i on". Nagrada je ove godine pripala glavnim protagonistima TV serije "M(j)ešoviti brak" Dari Džokić i Milutinu Mimi Karadžiću.\nLazar Ristovski je ipak uspeo da trkne do Niša i prve večeri se pokloni publici posle projekcije "Pada u raj" Miloša Radovića. Najavljuje se da će iz Pariza do Niša u subotu "trknuti" i Miki Manojlović, ovogodišnji dobitnik nagrade za životno delo "Pavle Vuisić". Ipak, ostaje pitanje gde su glavne glumačke zvezde? Izostanke je na pres konferenciji pokušala da opravda Svetlana Bojković, umetnički direktor i selektor festivala.\n- U toku su snimanja nekih TV serija, rade se nove ili igraju postojeće predstave, a pojedine kolege su angažovane i na projektima u inostranstvu i to je razlog što mnogih glavnih protagonista nema na festivalu, ili dođu samo da se poklone poštovanoj niškoj publici posle projekcije - kaže Svetlana Bojković, naglašavajući da nije reč o nipodaštavanju festivala.\nNIŠ - Miloš Radović, kao scenarista i reditelj filma "Pad u raj", ulogu Ljubiše Kundačine, Dorćolca koji kreće u privatni rat s NATO snagama, pisao je specijalno za Lazara Ristovskog.\n- To je uloga koju sam lako igrao, jer to sam ja. Malo udaren, skrajnut, voli da rešava stvari na svoj način i zato vodi svoj privatni rat... Ali "Pad u raj" nije težak film, već komedija u kojoj se slatko smejemo i sebi i drugima - kaže Ristovski. Na pitanje gde je danas naša kinematografija, Ristovski odgovara:\n- Na bednom mestu i zato snimamo jeftine filmove bez ideja kojima podilazimo publici. I to je navodno nešto novo i zove se "beogradski urbani film", a u stvari je samo fraza da bi se takvi filmovi "negde udenuli"."Pad u raj" je međutim jedan od filmova koji nagoveštava novu šansu srpskog filma. Napravljen je sa dosta para, što se i vidi i može biti dobar putokaz kako bi mogao da se pravi i finansira novi srpski film u budućnosti.\n"Glas" saznaje: U Beograd stižu stručnjaci baleta Pariske opere\nFilmski susreti u Nišu ostali bez glavnih junaka\nMinistarstvo kulture odbilo da podrži SF autora Zorana Živkovića\nBurna reagovanja kulturne javnosti zbog odnosa crkve prema pesniku iz lektire


Privredna delegacija Vijetnama zainteresovana za ulaganje u BiH\nBy Mladen Dragojlovic / Објављено на: June 13, 2019\nPrivredna delegacija iz Vijetnama, na čelu s predsednikom korporacije Sapa Thale, Mai Vu Minh, posetila je u četvrtak Tehnički remont Bratunac / TRB / gde je informisana o poslovanju kompanije, razvojnim planovima i rezultatima, kao i perspektive međusobne saradnje i investicija.\n“Imate kvalitetne proizvode za odbranu, a naša predstavništva u Nemačkoj i Vijetnamu će predstaviti vašu kompaniju i njene proizvode celom svetu”, izjavio je Vu Minh novinarima u Bratuncu nakon sastanka s upravom TRB-a i posete proizvodnim pogonima.\nRekao je da su impresionirani prezentacijom i gostoprimstvom u ovoj Bratunačkoj kompaniji.\n“Analiziraćemo utiske, razgovarati o izgledima za ulaganje, osigurati sredstva za investicije i pozvati srpskog člana Predsedništva BiH Milorada Dodika i generalnog direktora TRB-a Slavenka Ristića da posete Vijetnam kako bi konkretizovali buduću saradnju”, rekao je Vu Minh.\nIzvršni direktor TRB-a, Marko Mrkajić, rekao je da su informisali vijetnamsku delegaciju o proizvodnim programima, planovima i mogućnostima Kompanije i razgovarali o izgledima za saradnju.\n“Danas smo predstavili proizvodni program, demonstrirali naše proizvodne mogućnosti, razgovarali o budućoj saradnji i mogućnostima njihovog ulaganja u proširenje našeg poslovanja. Važno je napomenuti da su naši gosti iz Vijetnama već u proteklim danima boravili u nekim institucijama Republlike Srpske, kao i u drugim kompanijama, gde je dogovoreno ulaganje u druge proizvodne grane, što bi bilo od velikog značaja za celu RS ”, izjavio je Marko Mrkajić, izvršni direktor TRB-a.\nPredstavnici delegacije iz Vijetnama, sa predstavnicima TRB-a, obišli su liniju za proizvodnju višenamenskog vozila “Despot”, objekat za proizvodnju municije “Drina” i proizvodnu liniju pištolja “Vampire”.\nOva vijetnamska kompanija je u svetu poznata po ulaganju u različite oblasti, a tokom petodnevne posete Republici Srpskoj, njeni predstavnici su bili informisani o potrebama i perspektivama ulaganja u različite grane privrede.\nTehnički remont Bratunac je dobro poznat u oblasti proizvodnje vojne i odbrambene opreme. Njihovi poslednji proizvodi, pištolj Vampir i vozilo Despot predstavljeni su na svetski poznatim sajmovima ove industrije.\nBiH ima nekoliko tvornica koje se nalaze u ovoj vrsti industrije, ali većina njih je u Federaciji BiH.


Asad: Porazi ne znače gubitak rata - Vijesti.me\nU komentaru nakon poraza režimskih snaga, predsjednik Sirije Bašar al-Asad rekao je da su uzmicanja prirodne stvari u ratu i da ne znače da je izgubljen rat.\n"Danas ratujemo, a ne vodimo bitke. Rat nije jedna bitka već serija mnogih bitaka. Ne govorimo o desetinama ili stotinama, već hiljadama bitki... U njihovoj suštini je da ima i napredovanja i povlačenja, pobjeda i poraza, uspona i padova", rekao je Asad.\nOn je dao izjavu tokom posjete jednoj školi u Damasku i to je bila njegova prva izjava nakon nekoliko poraza vladinih snaga, posebno u sjeverozapadnoj provinciji Idlib.\nU proteklih nekoliko sedmica, pobunjeničke snage, uključujući sirijski ogranak Al-Kaide - Al-Nusra Front, zauzeli su prijestonicu provincije Idlib, strategijski grad Džisr al-Šugur i vojnu bazu u tom regionu.\nPorazi u toj provinciji, zajedno sa napredovanjem pobunjenika na jugu, zabrinuli su pojedince u djelovima koje drže vladine snage, i izazvali spekulacije o tome koliko su jake vladine snage, navodi AFP.\nAsad je poručio svojim pristalica da imaju povjerenje u vladine snage, nakon serije uzmaka.\nOn je upozorio na širenje defetizma zbog pojedinih gubitaka.\nAsad tokom govora nije eksplicitno govorio o armijskim porazima u Idlibu, odao je priznanje vladinim snagama koje su ostale opkoljene u bolničkoj zgradi u Džisr al-Šuguru.\n"Vojska će uskoro doći do tih heroja", obećao je Asad.\nU Siriji je od izbijanja sukoba marta 2011. godine poginulo više od 220.000 ljudi, naveo je AFP\nedo78 3 godine i 6 mjeseci\na nego sta znaci diktatore?\nOvakvi diktatori dovode do pojave ekstremizma i onda svi ispastaju.


Vesti online / Vesti / Srbija / Evo kako su zapadni mediji videli povlačenje srpskih diplomata iz Makedonije\nNedelja 5. 4. 2020.\nEvo kako su zapadni mediji videli povlačenje srpskih diplomata iz Makedonije\nZapadne agencije izvestile su danas o diplomatskoj krizi na liniji Skoplje-Beograd, te o povlačenju srpskih diplomata iz Makedonije, prenoseći izjavu predsednika Srbije Aleksandra Vučića da je ta odluka doneta nakon prijema obaveštajnih podataka o "veoma ofanzivnom" delovanju protiv srpskih institucija.\nI svetski mediji pišu o krizi na relaciji Beograd - Skoplje\nAmerička agencija Asošiejted pres prenosi da je celokupno osoblje ambasade Srbije u Skoplju povučeno u Beograd na hitne konsultacije, uz opasku da "taj potez stvara dodatne tenzije u odnosima između dva balkanska suseda".\n* Dačić ljut na Makedoniju: Mi priznali njih, a oni Kosovo!\n* Šta se zaista dešava u Makedoniji: Priština, preko Skoplja, hoće u UNESCO?\nIsta agencija navodi i da je makedonsko Ministarstvo spoljnih poslova saopštilo da "ne zna koji su razlozi za takvu odluku", ali prenosi i navode makedonskih medija da je Srbija ovakav potez načinila nakon što je Makedonija nagovestila da će podržati još jedan pokušaj Kosova da stekne članstvo u Unesku.\nAP podseća da Beograd ne priznaje nezavisnost Kosova i da nastoji da blokira bilo kakav pokušaj Kosova da se pridruži međunarodnim institucijama.\nTakođe podseća da su pre dve godine države članice Uneska tesnom većinom odbacile kandidaturu Kosova za članstvo u toj organizaciji što je, ocenjuje američka agencija, "bila pobeda za Srbiju i njenu saveznicu Rusiju, a udarac za misiju Kosova da stekne globalno priznanje kao država".\nAP primećuje i da su odnosi između Srbije i Makedonije napeti otkako je makedonski premijer Zoran Zaev oformio koalicionu vladu sa strankama etničkih Albanaca ovog proleća, skoro šest meseci posle parlamentarnih izbora.\nOcenjuje da Srbija i Rusija podršavaju konzervativnu stranku VMRO-DPMNE bivšeg makedonskog premijera Nikole Grusevskog, i da se Rusija protivi planovima Zaeva o pridruživanju Makedonije NATO-u.\nI britanska agencija Rojters prenela je danas da su makedonski mediji povezali odluku Srbije o povlačenju diplomata iz Skoplja na konsultacije, sa navodima da Makedonija namerava da se založi za članstvo Kosova u Unesku.\nRojters podseća da je Makedonija jedna od 114 zemalja, među kojima su i 23 zemlje članice EU, koje su priznale Kosovo, i napominje da članstvo Kosova u UN blokiraju saveznice Srbije - Rusija i Kina.\nBiće još informacija...\nEX YU Šta se zaista dešava u Makedoniji: Priština, preko Skoplja, hoće u Unesko?\nEX YU Makedonija pohvalila Srbiju


Predsjednica Republike Srpske uputila čestitku povodom 1. maja, Međunarodnog praznika rada\nPredsjednica Republike Srpske Željka Cvijanović, povodom 1. maja, Međunarodnog praznika rada, uputila je čestitku svim građanima, radnicima i sindikalnim organizacijama u Republici Srpskoj. „Povodom 1. maja, Međunarodnog praznika rada, svim građanima, radnicima i...\nPredsjednica Republike Srpske Željka Cvijanović učestvovala je danas na video konferenciji koju je organizovalo udruženje Srpsko – američka konferencija liderstva iz Sjedinjenih Američkih Država. Ovom prilikom, predsjednica Cvijanović odgovarala je na pitanja...\nGovor predsjednice Republike Srpske Željke Cvijanović na obilježavanju Dana sjećanja na žrtve ustaškog zločina – genocida u koncentracionom logoru Jasenovac i njegovom najvećem stratištu Donjoj Gradini: -Poštovani predstavnici institucija, predsjedniče Narodne...\nPredsjednica Republike Srpske Željka Cvijanović prisustvovala je danas obilježavanju Dana sjećanja na žrtve ustaškog zločina – genocida u koncentracionom logoru Jasenovac i njegovom najvećem stratištu Donjoj Gradini. Prethodno je predsjednica Republike Srpske Željka...\nPredsjednica Republike Srpske uputila telegram saučešća povodom smrti doktora Dragana Vojvodića\nPredsjednica Republike Srpske Željka Cvijanović, povodom smrti doktora Dragana Vojvodića, uputila je telegram saučešća porodici Vojvodić i Univerzitetskom kliničkom centru Republike Srpske. „Sa velikom tugom i žaljenjem primila sam tužnu vijest o smrti doktora Dragana...\nPredsjednica Republike Srpske Željka Cvijanović učestvovala je danas na video konferenciji sa šefom Delegacije Evropske unije u BiH i specijalnim predstavnikom Evropske unije Johanom Zatlerom /Johann Sattler/ i ambasadorima zemalja članica Evropske unije u BiH. Ovom...\nProtokol predsjednice Republike Srpske za utorak, 24.03.2020. godine\nPredsjednica Republike Srpske Željka Cvijanović razgovaraće danas, 24.03.2020. godine u 11.30 časova, sa članovima radnog tima za obrazovanje - ministarkom prosvjete i kulture Republike Srpske Natalijom Trivić, ministrom za naučno-tehnološki razvoj, visoko obrazovanje...\nProtokol predsjednice Republike Srpske za ponedjeljak, 23.03.2020. godine\nPredsjednica Republike Srpske Željka Cvijanović obratiće se danas, 23.03.2020. godine, u 15.00 časova, građanima Republike Srpske povodom epidemiološke situacije u vezi sa virusom korona. Obraćanje predsjednice Cvijanović, iz Palate Republike, možete pratiti na...\nProtokol predsjednice Republike Srpske za četvrtak, 19.03.2020. godine\nPredsjednica Republike Srpske Željka Cvijanović razgovaraće danas, 19.03.2020. godine u 12.30 časova, u Palati Republike, sa predsjednikom Vlade Republike Srpske Radovanom Viškovićem, srpskim članom Predsjedništva BiH Miloradom Dodikom i predsjedavajućim Savjeta...\nProtokol predsjednice Republike Srpske za subotu, 14.03.2020. godine\nPredsjednica Republike Srpske Željka Cvijanović organizovaće danas, 14.03.2020. godine u 14.00 časova, sastanak na kojem će učestvovati predstavnici institucija Republike Srpske, predstavnici Republike Srpske u institucijama BiH i članovi Koordinacionog tima za...


Marčelo: Ovde sve zavisi od toga sa kim si dobar – Политикон\nПочетна\tАктуелно\tMarčelo: Ovde sve zavisi od toga sa kim si dobar\nMarčelo: Ovde sve zavisi od toga sa kim si dobar\n“Kad si u rupi, metaforički rečeno, nateran si da živiš izolovano, onda čovek počne da kiti rupu u kojoj živi, da bude lepša, pa zaključi da je to super i da nam svet i ne treba. Opet gledam naslove “Nećemo u Evropu ni 2025. godine, opet se osećaš kao da si malo ka svetu, a opet si po strani, opet počneš da glorifikuješ dno u kome živiš”, kaže on.\n“Imamo klince od 18,19 godina koji ne žele da menjaju svet, a to je neminovno, ti u tim godinama moraš da misliš da si najpametniji i da želiš da menjaš svet. Sad je želja da se uklopiš, a nova muzika njihovog doba im nudi taj sistem gde je sve lepo”, smatra Marčelo.\n“Ovde sve zavisi od toga sa kim si dobar, možda nije bilo tako u nekom vremenu koga se ja ne sećam, ali u ovom kog se ja sećam je tako. Komentarisao sam pesmu Sindikata “Sistem te laže” – lažu te svakako, ali to što te lažu ne znači da su sistem. Tu vidiš do koje mere smo mi u kanalu, samo ako ljudi iza zatvorenih vrata odluče da žrtvuju nekoga, a glavni će se uvek izvući… i ostale pozitivne poruke za dobro jutro”, zaključuje Marčelo.


Dolazak u manastir Manasija. Razgledanje manastira jednog od najznačajnijih spomenika srpske srednjovekovne kulture i najznačajnija građevina koja pripada takozvanoj „Moravskoj školi“...\nTransromanica – Žiča, Studenica, Đurđevi Stupovi, Sopoćani, Mileševa, Sv. Nikola\nPoseta manastira Žiča koji predstavlja simbol srpskog naroda. Potiče iz XIII veka, sagradili su ga Stefan Prvovenčani, prvi kralj Srbije i Sveti Sava, postavivši temelj srpske duhovne i svetovne vlasti...\nŽiča - manastir sa Crkvom Sv. Spasa koji se nalazi u centralnoj Srbiji. Obilazak manastira...\nMoravski Manastiri – Pokajnica, Manasija\nManastir se nalazi u ataru Starog Sela, odnosno 5 km od centra Velike Plane, Manastirska crkva-brvnara posvećena je Svetom ocu Nikolaju Mirikijskom (letnji Sveti Nikola)...


Dan online - Srbija: Most između dvije velike sile - 2018-07-16\nSrbija OBRAD KESIĆ SMATRA DA BI SUSRET PUTINA I TRAMPA MOGAO DA IMA POZITIVAN EFEKAT NA SRBIJU Most između dvije velike sile\nPolitički analitičar iz Vašingtona Obrad Kesić smatra da čak i simboličan uspjeh predstojećeg susreta ruskog i američkog predsjednika Vladimira Putina i Donalda Trampa može dobro da posluži Srbiji, pa i Republici Srpskoj, posebno imajući u vidu novonastale tenzije u odnosima SAD i EU i NATO.\n„Srbija bi mogla, ako jasno definiše državne interese, da iskoristi ovaj momenat u međunarodnim odnosima da ojača sopstvenu poziciju u vezi sa mnogim važnim pitanjima“, rekao je Kesić za „Večernje novosti“.\nKesić smatra da će na prvom susretu predsjednika Rusije i SAD teško biti prostora i vremena za bilo kakvu ozbiljnu diskusiju o Balkanu, ali da svako poboljšanje odnosa i spuštanje tenzija između Moskve i Vašingtona otvara politički i geostrateški prostor za Srbiju i njene interese.\n„Srbija treba da iskoristi odlične odnose sa Moskvom kako bi igrala konkretnu ulogu po interese američke administracije u vezi sa poboljšanjem odnosa sa Moskvom. Srbija bi to najlakše ostvarila kada bi postala geopolitički značajna, kao mogući most između dvije velike sile- smatra Kesić.


Asadovu sudbinu može da rešava samo sirijski narod - 17.06.2016, Sputnik Srbija\nZamenik ministra inostranih poslova Rusije Mihail Bogdanov izjavio je da Moskva i Vašington nemaju isti stav u vezi s nasilnim rešavanjem sudbine predsednika... 17.06.2016, Sputnik Srbija\n„Naravno, svako ima svoj pogled i svoje ocene, ali to nije zajednički pristup“, rekao je Bogdanov odgovarajući na pitanje da li je nasilno smenjivanje Asada i dalje na dnevnom redu u kontaktima Amerikanaca s Rusijom.\nBogdanov je objasnio da je zajednički stav utvrđen u rezolucijama Saveta bezbednosti Ujedinjenih nacija i u odlukama bečkog formata.\n„Na kakvoj osnovi (može da se postavi pitanje o sudbini Asada)? Postoje dokumenti koje smo usaglasili i s Amerikancima, i tamo je glavna ideja da sudbinu svoje zemlje, svog rukovodstva, treba da rešavaju sami Sirijci, a ne Rusi, Amerikanci, Saudijci, Turci ili Iranci“, rekao je Bogdanov.\nRuski diplomata je prokomentarisao navode medija o postojanju pisma saradnika Stejt departmenta u kojem oni pozivaju da se što pre nasilno reši sirijsko pitanje.\n„Prema tome se ne možemo ozbiljno odnositi. To bi bilo narušavanje rezolucija Saveta bezbednosti UN“, rekao je Bogdanov.\nDva američka lista, „Njujork tajms“ i „Volstrit džurnal“, u četvrtak su saopštila da je pedesetak činovnika Stejt departmenta SAD potpisalo pismo namenjeno za unutrašnju upotrebu s pozivom da se počne bombardovanje snaga zvaničnog Damaska.\nOni to nazivaju jedinim načinom borbe protiv DAEŠ-a i postizanja mira u Siriji.\nZvanični predstavnik američkog diplomatskog resora Džon Kirbi potvrdio je ove navode.\nPredlog da opozicija uđe u sastav sirijske vlade jedna je od ideja kako bi mogao da se ubrza proces rešavanja krize u Siriji, rekao je Bogdanov.\nPrema njegovim rečima, jedna od ideja je da se ne čeka globalno rešavanje problema, nego da se sada reše kadrovska pitanja i da se obrazuje delotvorna vlada s predstavnicima opozicije na određenim pozicijama.\n„O svemu tome mora se razgovarati u okviru rešavanja sirijske krize“, dodao je Bogdanov.\nRanije je predsednik Rusije Vladimir Putin izjavio da je saglasan s predlogom SAD o uvođenju predstavnika sirijske opozicije u aktuelnu vladu te zemlje, ali je naveo da je za demokratske promene u Siriji potrebno izvesno vreme.


Kompanija Marbo Product, koja posluje u okviru multinacionalne kompanije PepsiCo, produžila je sponzorski ugovor sa Košarkaškim savezom Srbije za još tri godine, odnosno za period do 2022. godine. Ispred bogatog portfolija kompanije Marbo Product podršku najboljim košarkaškim selekcijama Srbije u predstojećem periodu davaće brend Chipsy uz slogan „Košarka ima bolji ukus uz Chipsy“.\n„Sa zadovoljstvom smo svih ovih godina pratili rezultate koje postižu srpski košarkaši i košarkašice. Brend Chipsy je zvezda našeg portfolija i u prethodnih nekoliko godina se na tržištu izdvojio kroz kampanje koje promovišu i podržavaju sport te stoga produžetak partnerstva Marbo Product-a sa KSS-om predstavlja pun pogodak“ istakao je Nenad Miščević, generalni direktor kompanije PepsiCo za područje Zapadnog Balkana i Baltičke zemlje.\nGeneralni sekretar Košarkaškog saveza Srbije Dejan Tomašević rekao je da “Košarkaški savez želi da u svojoj porodici prijatelja ima i ovako veliku kompaniju kao što je Marbo”.\nMarbo Product od 2008. godine posluje u sastavu multinacionalne kompanije PepsiCo. Na tržištu Srbije Marbo Product je prisutan kroz brendove Chipsy, Clipsy, Pardon, Gud, Doritos i Quaker.


U Leskovcu se izvode radovi na postavljanju optičkih kablova – Info Centar Juga\nU Leskovcu su nastavljeni radovi na postavljanju optičkih kablova. Trenutno su ekipe angažovane u veoma dugoj i frekventnoj ulici Pana Đukića. Radovi su tokom protekle godine izvedeni u Vaskovom, Radničkom naselju, na Hisaru i naselju Dubočica u samom centru grada, naselju Zele Veljković, sve to u okviru projekta All IP koji kompanije Telekom i Huavej realizuju u Leskovcu.\nOvaj značajni projekat vredan je 600 miliona dinara, odnosno oko 5 miliona evra, kazao je u izjavi medijima gradonačelnik Leskovca Goran Cvetanović. On je dodao da su brzi protok informacija i pristup internetu važni za funkcionisanje svih segmenata društva, a u to smo se posebno uverili u jeku pandemije korona virusa kada je većina ljudi posao obavljala od kuće.\nCvetanović je naglasio da je naš grad jedan od retkih koji je pristupio ovom poslu i podsetio i na druge važne projekte, kao što je Kolektor za prečišćavanje otpadnih voda. Ovim je, kako je podvukao gradonačelnik Cvetanović Leskovac svrstan kao lider u mnogim segmentima.\nMrežno postavljanje optičkih kablova ima veliki značaj za sve građane Leskovca zato što će svakom potencijalnom korisniku biti omogućeno da se priključi na ovu mrežu i ima najbrži internet, zaklujučio je Cvetanović.\nU leskovačkoj Kovid bolnici na lečenju trenutno 131 osoba, jedno lice upućeno u Kovid centar Kruševac


Vazura u Italiji s Ramadanijem ugovara prvo zimsko pojačanje\nIzvor: MozzartSport.com, 24.Dec.2017, 10:59\nCrno-beli potražili pomoć starog partnera\nIzuzetno je aktivan poslednjih dana generalni direktor Partizana Miloš Vazura, koji se svojski trudi da uoči početka priprema za prolećnu polusezonu obezbedi crno-belima značajna pojačanja.\nU tu svrhu dogodio se i poslovni put u Italiju, gde se funkcioner kluba iz Humske susreo sa poznatim menadžerom Falijem Ramadanijem sa kojim je razmatrao >> Pročitaj celu vest na sajtu MozzartSport.com << nekoliko opcija o dovođenju pojačanja. Sportski žurnal u svom današnjem izdanju piše da je već označen prvi prioritet Partizana za ovu zimu, a to je kupovina Danila Pantića (21).\nMladi reprezentativac Srbije, fudbaler koji je u vlasništvu Čelsija, pokazao se kao izuzetno pojačanje u finišu jesenje polusezone, a posebno je oduševio stručni štab na utakmicama sa Jang Bojsom u Ligi Evrope i Crvenom zvezdom u 156. večitom derbiju.\nPantić, koji je odigrao 26 utakmica i postigao dva gola za crno-bele, trenutno je na pozajmici u Partizanu iz Čelsija, a kako je teško za očekivati da bi u skorije vreme Plavci mogli da računaju na njega, crno-beli veruju da imaju jak adut u rukama da ga otkupe od šampiona Engleske.\nTakođe, rukovodstvo Partizana igra i na kartu prijateljstva sa menadžerom ovog fudbalera Falijem Ramadanijem, sa kojim su ponovo u dobrim partnerskim odnosima posle izvesnog perioda trzavica i nesporazuma između ostalog i zbog odlaska bez obeštećenja Pantića u leto 2016. godine.\nDan pre: 23.Dec.2017\nDan posle: 25.Dec.2017


Policija Archives - KRIK\nProtiv osam osoba među kojima su i pripadnici Bezbednosno-informativne agencije (BIA), Vojnoobaveštajne agencije (VOA) i policije za koje se veruje da su sarađivali sa Predragom Koluvijom, vlasnikom „Jovanjice“ optuženim da je uzgajao marihuanu, potvrđena je optužnica da su bili deo njegove grupe, saopštio je danas Viši sud u Beogradu. Piše: […]\n02 avgusta, 2019\nUhapšeno 12 osoba zbog prodaje cigareta na crnom tržištu\nPolicija je uhapsila 12 osoba zbog sumnje da su na crnom tržištu prodavali cigarete koje su bile označene kao neupotrebljive i predviđene za uništavanje. Kod uhapšenih je pronađeno i zaplenjeno 190.000 paklica cigareta, 2,3 tone duvana i više od 5000 patrona za elektronske cigarete, saopštilo je Ministarstvo unutrašnjih poslova. Piše: […]\nDvojica policajca i jedan crnogorski državljanin uhapšeni su zbog sumnje da su krajem prošlog meseca ispred ugostiteljskog objekta na Novom Beogradu učestvovali u pokušaju ubistva, dok se za četvrtim osumnjičenim traga, saopštilo je danas Ministarstvo unutrašnjih poslova. Piše: Jelena Radivojević Policajci iz stanice Palilula su u ranim jutarnjim časovima 30. […]\nOsumnjičeni za ubistvo Cvetanovića dovodi se u vezu sa još tri likvidacije\nDržavljanin Crne Gore Marjan Vujačić koji je pre dva dana uhapšen zbog sumnje da je ubio Jugoslava Cvetanovića u Vranju sumnjiči se za još tri likvidacije, saopštilo je danas Ministarstvo unutrašnjih poslova. Piše: Milica Vojinović Kako se navodi, policija je došla do saznanja da je moguće da je Vujačić izvršio još […]


Rusija æe nastaviti udare na teroristièke ciljeve - B92.net\nRusija æe nastaviti udare na teroristièke ciljeve\nRuski avioni nastaviæe udare na teroristièke ciljeve u Siriji, uprkos povlaèenju najveæeg dela ruskog vojnog kontingenta, kaže zamenik ruskog ministra odbrane.\nIzvor: Beta utorak, 15.03.2016. | 12:52\n"Suviše je rano da se govori o pobedi nad teroristima. Ruska avijacija ima zadatak da nastavi udare na teroristièke ciljeve", rekao je Nikolaj Pankov u ruskoj vojnoj bazi Hmeimim, na jugoistoku Sirije.\nRusija je poèela povlaèenje vojne opreme iz Sirije pošto je juèe predsednik Rusije Vladimir Putin naredio povlaèenje velikog dela ruskih trupa iz te zemlje. Rusija sprovodi vazdušnu operaciju u Siriji od 30. septembra prošle godine.\nPankov je rekao danas da su neki pozitivni rezultati postignuti i da su se pojavile šanse da se okonèa dugogodišnji sukob i nasilje, prenosi ruska agencija Tas.\nOn je govorio na ceremoniji koja obeležava ostvarenje zadataka ruske vojske u Siriji. Ceremoniji je prisustvovao i naèelnik generalštaba sirijske vojske Ali Abdula Ajub.\nPankov je rekao da Putin i ministar odbrane Sergej Šojgu mnogo cene borbene operacije ruskih vazdušnih snaga u Siriji.\nPankov je naveo da se prekid vatre koji je stupio na snagu u Siriji 27. februara ne primenjuje na Islamsku državu, na Nusra front ili na druge teroristièke organizacije koje je kao takve oznaèio Savet bezbednosti UN.\nRuski zvaniènik je rekao da su ruske operacije pomogle da se zada težak udarac teroristima i da se pomogne ofanziva sirijskih vladinih snaga i oslobode više od 200 naselja.


Nismo izdržali: Montenegro Airlines ne može na Aerodrom Nikola Tesla - Ekonomske Vesti\nNismo izdržali: Montenegro Airlines ne može na Aerodrom Nikola Tesla\nSuprotno izjavi predsednice Vlade Srbije Ane Brnabić, Srbija je odgovorila Crnoj Gori na odluku da 25 i manje zaraženih Covid-19 na 100.000 stanovnika postavi kao kriterijum za otvaranje crnogorske granice prema nekoj zemlji.\nCrnogorska kompanija Montenegro Airlines u utorak uveče je saopštila da je dobila obaveštenje Direktorata civilnog vazduhoplovstva Srbije da su joj od srede 27. maja suspendovana prava sletanja na beogradski aerodrom „Nikola Tesla“, prenele su podgoričke Vijesti.\n“Industrija u kojoj poslujemo ne bi trebalo da zavisi od političkih odluka. Bez obzira na ovu nenadanu odluku Beograda, Srbija svakako ostaje dio naših saobraćajnih planova i pokušaćemo da damo doprinos da se posljedice Covid-19, u ekonomskom smislu, što prije saniraju”, navodi se u saopštenju Montenegro Airlines.\nBlic je prvi objavio da se Direktorat za civilni saobraćaj Srbije u obrazloženju svoje odluke pozvao na princip reciprociteta.\nSrbija je donela odluku da svoje granice otvori za strane državljane, uključujući i državljane Crne Gore, pa odluka crnogorskih vlasti da svoje granice ostavi zatvorenim za turiste iz Srbije predstavlja kršenje reciprociteta.\n“Imajući navedeno u vidu, princip reciprociteta u kretanju putnika izmedju dve države je ozbiljno narušen, što neposredno utiče na reciprocitet u obavljanju redovnog avio-prevoza iz člana 13 stav 1 Pravilnika o izdavanju odobrenja stranom avio-prevoznika za obavljanje medjunarodnog javnog avio-prevoza sa Republikom Srbijom, i to na štetu avio-prevozilaca registrovanih u Republici Srbiji”, citira Blic odluku Direktorata civilnog vazduhoplovstva Srbije.\nBlic je objavio i da je u utorak popodne na Aerodrom Nikola Tesla sleteo avion Montenegro Airlines sa 115 crnogorskih studenata, bez problema, pošto odluka o zabrani važi od srede.\n← Crna Gora 2. juna proglašava kraj epidemije Covid-19\nOd 5 država koje čine pola CG-turizma, u CG može samo jedna →


Počeo poslovni skup "Susret s Bosnom i Hercegovinom u Beču" - Akta.ba\nPočeo poslovni skup "Susret s Bosnom i Hercegovinom u Beču"\n11.03.2010. 14:52 / Izvor: eKapija.ba\nDvodnevni poslovni skup pod nazivom "Susret s Bosnom i Hercegovinom u Beču" počeo je 11. marta 2010. godine u tom austrijskom gradu pod pokroviteljstvom predsjedavajućeg Vijeća ministara BiH Nikole Špirića, a, u okviru Bečkog ekonomskog foruma.\nSkup predstavlja nastavak uspješne saradnje između Vijeća ministara BiH i Bečkog ekonomskog foruma.\nKako stoji u saopćenju Agencije za promociju stranih investicija u BiH (FIPA), poslovni susret je organiziran radi poboljšanja ekonomske saradnje između Bosne i Hercegovine i Austrije, s posebnim osvrtom na mogućnosti investiranja austrijskih preduzeća u BiH te da bi austrijski investitori upoznali ekonomske reforme u BiH.\nOsim toga, skup će omogućiti direktne susrete između austrijskih investitora i bh. preduzeća koja imaju konkretne projekte u koje se može investirati.\nGlavne teme razgovara su : mogućnosti investiranja u BiH, konkretni investicijski projekti iz različitih sektora, s posebnim akcentom na energetski i infrastrukturni sektor i trenutni izazovi i perspektive za ulaganja.\nSkup je okupio oko 200 učesnika, među kojima veliki broj predstavnika austrijskih i bh. firmi iz oblasti telekomunikacija, energetike, metalske industrije, infrastrukture, autoindustrije, osiguranja i finansija.\nSkupom će predsjedavati Erhard Busek, predsjednik Bečkog ekonomskog foruma, a osim predsjedavajućeg Špirića, na ovom skupu učestvuju i Dragan Vrankić, ministar finansija i trezora BiH, Mladen Zirojević, ministar vanjske trgovine i ekonomskih odnosa BiH , Rudo Vidović, ministar transporta i komunikacija BiH, Valentin Inzko, visoki predstavnik u BiH, predstavnici entitetskih vlada na najvišem nivou i drugi.\nU ime Vijeća ministara BiH, FIPA je, kako se navodi u saopćenju iz te agencije, zadužena za koordinaciju organizacije i održavanja susreta.\nSusret s Bosnom i Hercegovinom u Beču\nAgencija za promociju stranih investicija u BiH (FIPA)